Borak Santai Dengan Pemilik Produk Kecantikan Yang Buat Jualan Jutaan Ringgit Setahun

Nota Editor: Terima kasih kepada Tuan Firdaus Yasin kerana sudi menulis dan berkongsi penulisan ini di Vocket. Kisah ini adalah dapatan pengalaman beliau bertemu dengan seorang pemilik produk kecantikan yang hanya ingin dikenali sebagai Mr. X.

"Tidak apalah tuan, apa yang saya buat bila duit dalam poket hanya tinggal RM10 tu, saya cerita kemudian. Itu kisah lama."

Hampir majoriti orang berjaya akan melalui saat-saat sukar dalam hidup sebelum mencapai kejayaan.

Perjalanan masih jauh,masih banyak lagi cabaran yang perlu ditempuh,matlamat yang perlu dicapai.

"Petang ini kita fokus kepada bagaimana produk penjagaan wajah boleh kekal berada dalam pasaran walaupun sudah masuk tahun ketiga bermain di medan terbuka. Kekal bukan bermaksud hanya survive cukup makan. Ia lebih dari itu," kata Mr X, seorang usahawan yang mengusahakan produk kecantikan.

"Baik tuan,teruskan," jawab Tuan Firdaus Yasin (FY), penulis asal kisah ini.

Mr X:  Saya tidak nafikan, rata-rata mereka yang melihat dari luar, ada yang mengatakan permainan produk kecantikan sukar untuk bertahan lama,
habis kuat pun 6 bulan, kemudian jualan akan merudum.

Ada juga sesetengah pemain dalam industri kecantikan memang sudah menetapkan matlamat untuk main 'game hit and run'.

Buat duit banyak-banyak, kemudian apabila jualan produk sudah menurun, mereka cipta produk baru.

Yang pertama, memang mereka punya matlamat 'hit and run'.

Yang kedua, mereka terpaksa ikut kehendak pasaran tempatan. Permintaan pasaran di Malaysia yang sukar mendapatkan pelanggan yang kekal dengan satu produk. Maka, mereka sentiasa mahu cuba menambah rangkaian produk yang ada.

Saya memotong perbualan sebelum beliau meneruskan perkongsian.
(Nak cerita lagi kenalah bagi dia minum, sedap sikit nak sambung cerita).

Selang 2 minit kemudian, air pun sampai.

(Dalam hati saya cakap, pandai sungguh dia ni buat lawak, LOL!)

Mr X:  Tuan, maaf ye, sekali sekala bergurau.

Sebelum saya labur duit untuk pembuatan produk, saya lebih rela bakar duit untuk membuat aktiviti kenal pelanggan. Boleh katakan juga ia adalah survey.

'Survey' ini objektifnya untuk kita tahu apa segmen pelanggan kita mahu, apa ketakutan dan impian mereka, apa yang membuatkan mereka yakin untuk buat keputusan membeli, bila mereka rasa selesa untuk dihubungi, berapa range harga yang mereka sanggup bayar. Malah faktor umur segmen pelanggan juga mempengaruhi banyak aspek dalam pemilihan untuk buat sesuatu produk.

Perhatikan laras bahasa dan perkataan-perkataan yang mereka guna apabila berbual-bual dengan kita. Banyak lagi sebenarnya. Lebih 50 soalan kalau kumpul semua.

Survey ini membantu kita untuk menyampaikan tawaran yang jelas supaya mereka tidak ragu untuk buat keputusan membeli.

Bukan buat produk ikut apa yang kita suka. Itu syok sendiri.

'Buat produk' yang saya maksudkan itu bukan sekadar mewujudkan produk itu. Ia merangkumi juga mesej apa yang kita nak sampaikan kepada segmen pelanggan bersama produk itu.

Banyak situasi, bukan produk tak laku, tapi mesej tak laku.

Kalau tuan nak tahu, 'packaging dan kualiti gambar' produk kami masa mula-mula dikeluarkan, memang buruk 'giler' tuan. Ambil gambar sendiri-sendiri. Tak pakai studio pun.

Tapi fokus kami lebih kepada menyelesaikan masalah pelanggan!

Jualan terhasil. Kepercayaan tercipta. Duit masuk menderu. Dari situ sedikit demi sedikit kami tambah baik persembahan produk.

FY: Erm.. pelik juga tuan, packaging buruk tapi ada jugak orang nak beli, macamana tuan buat?

Mr X:  Tuan, kan saya dah bagitau tadi. Kami fokus untuk menyelesaikan masalah pelanggan! Itu yang pelanggan mahu! Bukan semua pelanggan kisah dengan packaging dan bahan-bahan yang digunakan. Gunalah herba dari pergunungan Himalaya sekalipun, orang bukan peduli sangat kalau mesej produk itu tak laku.

Mereka hanya kisah tentang… 'Adakah masalah aku boleh selesai?'

FY: Ok tuan, dapat satu point penting. Dari segi harga macamana tuan buat survey?

Mr X:  Semasa proses untuk 'close-sale', sekiranya pelanggan senyap selepas diberitahu harga, kami akan 'follow-up' dengan pelanggan. Kami tanya kenapa mereka tidak membeli.

Dari situ kami terus beri tawaran kepada mereka, dengan harga berapa mereka sanggup bayar untuk dapatkan produk kami.

Dari maklumat-maklumat yang kami dapat itulah baru kami perbetulkan semula struktur harga. Tidak semestinya harga menjadi makin murah, ada produk yang kami naikkan harga.

Di fasa permulaan banyak perubahan yang kami lakukan mengikut permintaan pelanggan. Ini fasa permulaan, fasa 'try and adjust'. Sebab itu kami tidak bermula dengan gah. Sampai sekarang pun tak gah. Haha.

FY: Semasa tuan dalam fasa bermula, apa yang paling penting tuan utamakan?

Mr X:  Syarikat kami masih kecil. Tapi kami mahu kelihatan hebat di mata pelanggan.

Apa yang kami lakukan adalah menjaga servis khidmat pelanggan. Kami bangunkan pasukan 'customer service'. Kami bina kepercayaan pelanggan melalui 'customer service' yang baik pada pelanggan.

Sentiasa 'follow up' dan kemaskini aktiviti terkini perjalanan produk kami. Khidmat pelanggan selepas jualan kami bermula satu jam selepas parcel dipos sehinggalah sekarang, walaupun sudah 2 tahun mereka guna produk kami!

Kami ada jadual untuk menghubungi mereka. Di kala ramai sibuk memperkasa team jualan, kami sibuk menambahbaik team khidmat pelanggan selepas jualan.

Saya percaya, orang tidak kekal membeli produk kita sebab kita tidak jaga mereka. Lalu kita cepat buat kesimpulan pasaran tidak lagi memihak kepada kita.

Bagaimana produk tuan masih mengaut jualan jutaan ringgit walaupun masuk tahun ketiga untuk tahun ini.

Mr X:  Saya kupas sikit ya tuan.
Sebenarnya,banyak elemen yang membantu kami boleh bertahan hingga sekarang. Selain menjaga servis. Kami juga menjaga hubungan baik dengan pelanggan. Kami pernah pos surat kepada mereka!

Ya, kami pos surat fizikal sebagai tanda menghargai mereka. Kerja ni memang macam leceh sikit. Ye lah, kena lipat, kena tandatangan, kena beli setem. Tapi berbaloi. Kami akan sentiasa cari keunikan yang akan membuatkan pelanggan mengingati kita dan rasa pelanggan kita dihargai.

FY: Bagus ilmu-ilmu dapatan tuan ni, boleh buat seminar pembangunan produk.

Khusus untuk mereka yang nak ada produk kecantikan sendiri.

Nanti tuan boleh ajar diorang dari A sampai Z. Lepas tu caj dengan sedikit bayaran supaya diorang dapat kurangkan risiko produk tersangkut bawah katil.

Mr X:  Kalau ada orang nak, apa salahnya. Tuan uruslah, tapi saya tak nak ramai-ramai, dalam 10 orang cukuplah.

Saya terkedu sekejap. Terus dapatkan kepastian.

Mr X:  Hahahaha, ada ke orang nak belajar dengan saya? Status kat Facebook pun krik krik krik je, jarang diupdate. Kereta mewah pun takde.

FY: Bila tuan sebut tentang kereta mewah, kenapa tuan tak ada kereta mewah ya tuan?

Mr X:  Saya jual kereta mahal saya. Saya pakai kereta lebih kecil. Buat masa ini saya fokus kepada bangunkan syarikat. Saya nak bangunkan ahli pasukan.

Dividen tahunan saya dan rakan kongsi tak usik. Kami gunakan untuk tambah paid-up capital. Kami teliti dalam pengiraan zakat perniagaan. Sen-sen pun kami kira.

Kami bayar cukai. Kalau boleh nak bayar banyak cukai. Sebab bank lagi percaya. Apabila bank percaya, senang syarikat kami nak shopping property.

Banyak syarikat orang muda, berniaga bagai nak rak, satu property pun tak mampu beli. Bukan mereka tak ada duit, tapi tak pandai urus duit.

Untuk pengetahuan tuan, gaji saya sampai sekarang lebih kecil daripada gaji staff. Ini 'BIG WHY' saya. Bukan kita sahaja yang kaya. Dalam syarikat ramai lagi orang kaya dilahirkan. Samada mereka dinaik taraf jadi rakan kongsi syarikat kita atau mereka menjadi CEO di anak syarikat yang sama-sama ditubuhkan.

Apabila kita mengkayakan orang lain, InsyaAllah Allah akan mengkayakan kita juga.

FY: Banyak maklumat saya dapat ni, saya nak tulis di Facebook saya boleh tuan?

'Point-point' yang tuan kongsi ini InsyaAllah bermanfaat untuk mereka yang membaca.

Saya beritahu dengan penuh harapan kepada beliau.

Beliau meneguk air. Merenung kaunter bayaran di sebelah kiri saya. Sambil mengerutkan dahi.

Mr X:  Ermmm, boleh. Tapi mohon tidak 'mention' nama saya.

Secara automatik saya terus bersalam dengan beliau.

FY: Terima kasih tuan! Nanti dah tulis saya PM ikat tepi tuan ya."

BACA: 120 Minit Berharga Bersama Pengerusi ABS Dan PTS, Puan Ainon Mohd

BACA: 4 Nasihat Bisnes Berharga Daripada Pemilik 4 Buah Kilang

LIKE dan FOLLOW Vocket di Facebook serta Instagram


Borders Hadiah Istimewa Buat Anak-Anak, Aku Angkat Topi Pada Ibubapa ‘Awesome’ Ini

Biasanya, bila tiba hari ulangtahun kelahiran anak-anak, majoriti ibubapa akan berusaha sedaya upaya untuk belikan hadiah yang terbaik dan teristimewa.

Lain pula dengan sepasang ibubapa awesome ini, mereka hadiahkan anak-anak mereka gedung buku Borders yang terkenal itu!

Hari ini, sedang aku belek-belek tajuk akhbar utama, mataku tertumpu pada sepasang ibu bapa yang dilaporkan dalam akhbar The Sun sebagai pelabur baru gedung buku Borders, sebuah jenama antarabangsa yang mempunyai rangkaian seluruh dunia.

Teringin sangat nak tahu berita baik ini, aku pun terus hubungi beberapa pihak dalam industri mengenai keputusan Datuk Khairul Anwar Rahmat dan isterinya melabur dalam gedung buku Borders.

Selidik punya selidik, barulah aku tahu rupanya ibu bapa ini menghadiahkan gedung buku Borders sempena hari lahir anak-anak mereka yang jatuh pada bulan ini dan bulan depan.

Melalui firma Smartwheels Resources Sdn Bhd, Datuk Khairul Anwar Rahmat dan isterinya, Datin Yuskiahniza Md. Yusof memeterai perjanjian dengan Berjaya Books Sdn Bhd sebagai memenuhi minat anak-anak mereka yang sangat minat membaca, sehinggakan sebahagian besar ruang rumah mereka dipenuhi dengan pelbagai bahan bacaan!

Dalam ucapannya pada sebuah majlis ringkas semalam, bapa ini membuat hadirin sebak apabila memberitahu impian mereka termakbul untuk menghadiahkan anak-anaknya gedung buku yang mengandungi ribuan judul buku berkenaan agama, motivasi, pendidikan, perniagaan, kepimpinan, novel dan pelbagai genre bacaan lain.

Kata beliau lagi, mereka sebagai ibubapa lega jika anak-anak membesar dan disibukkan dengan persekitaran ilmu.

“Jika kita memiliki harta, kita akan sibuk dengan urusan menjaga harta. Sebaliknya, jika kita memiliki banyak ilmu, insyaallah ilmu itulah yang akan menjaga diri kita. Borders bukan sekadar gedung buku, ia adalah taman ilmu dan kasih sayang.”

Aku angkat topi pada pasangan ibubapa awesome ini menunjukkan kasih sayang pada anak-anak mereka!


‘Last Call’ Hari Terakhir Untuk Anda Borong Sakan Di #MYCYBERSALE2016

Ting ting ting! Loceng telah berbunyi menandakan #MYCYBERSALE2016 sudah hampir ke penghujungnya. Bagi yang sudah membeli, tahniah tetapi bagi yang belum membeli, kena pecut sebab tinggal beberapa jam sahaja lagi sebelum #MYCYBERSALE2016 melabuhkan tirai!

Dalam posting kami yang sebelum ini, kami dah pilih 10 eTailers dengan pilihan terbaik. Kali ini kami nak senaraikan pula 10 tawaran terbaik yang kami jumpa di #MYCYBERSALE2016 ini.

Seronok betul tawaran Flash Sales di Lazada ini! Konsepnya begini. Setiap item akan mengalami penurunan harga yang hebat tetapi tawaran ini cuma sah dalam tempoh masa tertentu sahaja. Jadi kena selalu aware dengan timer yang ada di laman Lazada ini. Kami sendiri terlepas tawaran speaker JBL Go dengan potongan harga 57%. Kalau tidak boleh beli pada harga RM70. Ruginya! Jadi kena selalu check out Lazada. Mana tahu lagi hujung lagi menggila tawarannya.

Setiap hari pun ada Happy Hour Sale di 11Street.my! Di 11Street, Happy Hour Sale akan ada setiap jam 11pagi, 3 petang dan 7 petang! Kalau anda terlepas Happy Hour jam 11 pagi, anda masih ada di jam 3 petang dan jam 7 petang. Kami nampak semalam ada kupon tawaran Pizza Dominos dengan potongan harga 48%. Hampir separuh harga dah tu.

Rasanya kalau anda ke Watsons sendiri pun jarang ada sale sehingga 30% ini. Tetapi di #MYCYBERSALE2016 ini Watsons baik hati untuk beri anda potongan harga sehingga 30%. Kalau pencuci muka dah habis di rumah, bolehlah borong banyak-banyak di Watson.

Untuk kaki travel dan aktiviti lasak yang sedang mencari GoPro, ini tawaran paling terbaik untuk anda. Siap dengan memori kad, selfie stick dan aksesori tambahan, baru RM1,699 sahaja. Kena cepat sebab tinggal 2 set sahaja lagi di Lens Pod Store. Dan jangan lupa untuk check out aksesori lain di Lens Pod Store.

Hello mama out there! Di laman ini memang banyak barangan baby dan lagi best, stroller yang berjenama kini ada potongan harga menarik! Begitu juga dengan produk bayi yang lain. Ini memang one stop center untuk para ibu atau future mom.

Okay yang ini khas untuk peminat Marvel dan DC Comic. Di sini anda boleh dapatkan produk official licensed superhero kegemaran anda. Semuanya on sale ketika ini! kamitertarik dengan baju Bucky dan costume Ant-Man. Cool gila!

Tak mahu komen banyak sebab memang sangat-sangat berbaloi tawaran ini. Caranya sangat mudah. Anda boleh pilih buku yang mana anda nak dan beli secara pukal pada harga hanya RM150 untuk 10 buku. Ianya termasuk kos penghantaran lagi!

Bagi sesiapa yang tengah dalam proses untuk printing baju, Gildan sedang buat promosi baik punya untuk #MYCYBERSALE2016. Sehelai baju tshirt Gildan hanya RM9.90 dan free shipping jika anda beli 3 helai ke atas. Murah sebab kalau harga biasa dalam RM12-RM13. Jadi anda sudah save banyak kalau anda beli dalam kuantiti yang banyak!

Ini pun sudah dikira bagus. Harga tiket asal untuk masuk ke Sunway Lagoon kini adalah RM150 dan anda boleh beli hanya di #MYCYBERSALE2016 pada harga hanya RM105. Dan tiket ini sah dari tarikh 26 September hingga 31 October 2016.

Adakah anda tahu anda boleh menyertai lucky draw anda anda berbelanja sepanjang #MYCYBERSALE2016 ini? Caranya pun sangat mudah. Anda hanya perlu muat naik gambar resit bayaran minima RM50 di sini dan anda berpeluang menang banyak hadiah hebat. Antaranya bean bag, smartphone Honor 5C dan smartphone Huawei P9 Leica. Tetapi anda kena join peraduan ini paling lewat 7 Ocotober nanti ya?

Jom sama-sama serbu mycybersale.my di hari terakhir ini untung-untung anda dapat apa yang dicari pada harga yang tidak masuk akal. Happy seeking and shopping!


‘Borrowed Time’ Karya Staf Pixar Di Masa Lapang Yang Sungguh Menyayat Hati

Sungguh deep dan dark animasi pendek Borrowed Time ini. Itu pandangan saya untuk animasi pendek ini. Burrowed Time adalah karya Andrew Coats dan Lou Hamou-Lhadj yang merupakan orang kuat di Pixar. Disebabkan itu animasi ini mempunyai feel seperti Pixar.

Animasi ini adalah hasil kerja mereka di waktu lapang selama lima tahun, disamping menyiapkan filem-filem hebat Pixar antaranya Brave, Inside Out dan The Good Dinosaur.

Animasi ini turut memenangi beberapa anugerah antaranya St. Louis Film Festival, The Grand Jury Prize di Nashville Film Festival dan Best in Show di Siggraph Award. Baru-baru ini, Burrowed Time memenangi anugerah Best Short Filem untuk ‘persembahan visual terbaik dalam menyampaikan mesej dalam satu cerita yang emotional’ oleh Spark Animation Festival.

Andrew dan Hamou mengatakan mereka mencabar diri mereka untuk membuat satu animasi pendek dan lebih dark, tidak seperti filem animasi Pixar yang biasa anda lihat di pawagam. “Bekerja dengan keluarga Pixar yang sentiasa penuh dengan gelak tawa, kami mahu buat sesuatu yang lari dari comfort zone kami. Kami tahu ianya pasti satu cabaran yang besar,” Tambah Hamou.

Filem ini berkisahkan tentang seorang Sheriff yang sentiasa teringat kisah silamnya yang gelap di mana tindakan beliau di masa lampau menyebabkan ayahnya terbunuh. Anda boleh lihat animasi ini di bawah. Ianya akan berada di Vimeo untuk beberapa minggu sahaja. Jadi kena lihat sebelum terlambat.


Bos Besar CIMB Puji Perkhidmatan Uber

Meskipun aplikasi Uber mendapat kecaman sesetengah pihak, namun bagi Datuk Nazir Razak, adik kepada perdana menteri, Datuk Seri Najib Razak, perkhidmatan kongsi kenderaan tersebut setelah bukan sahaja murah tetapi boleh dipercayai.

Nazir yang juga Pengerusi CIMB pertama kali menggunakan perkhidmatan itu dua hari lalu. Dari gambar yang yang dikongsi, Nazir seperti menggunakan UBER di luar Malaysia.

Beliau turut berselfie dengan pemandu Uber yang bernama Barbar.

“Bergambar dengan Barbar, pemandu Uber saya, Pilihan yang menjimatkan. Ia mudah digunakan, harga kompetitif dan boleh dipercayai,” tulis Nazir di Instagram miliknya.

Sebelum ini isu mengenai Uber ini hangat diperkatakan selain ada pihak menganjurkan demonstrasi mahu ia diharamkan serta merta.

Jawatankuasa Bertindak Pemandu Teksi Lembah Klang juga mendesak Suruhanjaya Pengangkutan Awam Darat (SPAD) mengharamkan Uber kerana mendakwa ia mengganggu periuk nasi pemandu teksi di negara ini.

LIKE dan FOLLOW Vocket di Facebook serta Instagram


17 Petanda Anda Menghabiskan Masa Terlalu Lama Di Internet ( Dan Anda Langsung Tidak Kisah Mengenainya )

Untuk pengetahuan : jika anda membaca 17 petanda ini, anda semestinya seorang yang sudah habiskan banyak masa (terlalu banyak sebenarnya) di dunia internet. Jadi berhenti. Tutup computer sekarang. tapi sebelum itu baca dulu 17 petanda ini.

1. Anda menggunakan “Hashtag” dalam perbualan harian

2. Anda mampu “sedar” mesej Whatsapp datang biarpun berjauhan dengan telefon pintar

3. Anda sudah bosan membaca buku selepas 140 huruf

4. Anda menjadi sangat “territorial person” dengan computer sendiri

5. Anda seorang pakar berbual menggunakan emoji sepanjang perbualan

6. Dari menggunakan riak wajah untuk menyampaikan emosi, anda berharap boleh menyampaikan hanya dengan menggunakan wajah GIF

7. Anda memilih untuk pos di wall Facebook kawan yang duduk disebelah berbanding bercakap dengannya.

8. Anda Menjadi gundah gulana dan gelisah apabila tidak dapat sambung wifi sendiri

9. Anda membuang masa berjam-jam menghadap laptop menunggu rancangan kegemaran disiarkan

10. Perkataan “Follow Me” bukanlah bermaksud pergerakan fizikal seperti yang kita faham sebelum ini

11. Anda mempunyai rakan yang tidak pernah jumpa sekalipun di mana-mana

12. Melihat telefon setiap beberapa saat menjadi rutin anda setiap hari

13. Satu-satunya perkara yang anda “bersihkan” ialah “browser history”

15. Anda menghafal segala kedudukan huruf papan kekunci

16. Anda bercakap perkara-perkara yang tidak mungkin akan anda cakap di depan seseorang (Aka Keyboard Warrior)

17. Payah untuk anda menerima satu benda/keadaan melainkan ianya dibuat dalam senarai bukannya esei panjang berjela

PS : Setiap orang pasti akan ada satu masa tutup segala computer dan keluar melihat permandangan di luar sana.
PSS: Jangan risau, kami sentiasa ada di sini bila korang datang balik


Bos Capital A Terima Gaji Lebih RM14 Juta Tahun Lalu, Kenaikan Mendadak Berbanding 2020

Tan Sri Tony Fernandes dan Datuk Kamarudin Meranun – dua bos Capital A (dulu dikenali sebagai AirAsia Group) – masing-masing menerima gaji lebih 14 juta tahun lalu walaupun Capital A terpalit dengan kecaman isu pampasan duit tiket dari pelanggan.

Memetik MalaysiaNow, Laporan Tahunan Capital A turut menunjukkan peningkatan mendadak gaji yang diterima Fernandes dan Kamarudin berbanding tahun 2020.

Fernandes dilaporkan menerima bayaran RM14,947,213 ditambah dengan elaun mesyuarat, perjalanan dan lain-lain sebanyak RM124,781, manakala Kamarudin yang merupakan pengerusi eksekutif Capital A pula menerima RM14,051,429. Jumlah ini menunjukkan peningkatan berbanding RM4.8 juta yang diterima kedua individu tahun lalu.

Sebelum ini, kedua individu ini telah berjanji untuk tidak menerima gaji pada April 2020 bagi membantu syarikat yang terpalit dengan prestasi kewangan yang tidak menentu akibat COVID-19. Manakala pekerja AirAsia pula bersetuju untuk menerima potongan gaji sebanyak 75% pada masa itu.

Sebelum ini, Capital A turut menerima tempias daripada isu bayaran balik yang dihadapi AirAsia. AirAsia Aviation Group Limited (AAAGL) dalam kenyataan media pada Mac 2022 berkata bahawa syarikat telah menyelesaikan lebih 99% isu berkenaan permintaan bayaran balik yang disebabkan oleh pandemik COVID-19 sejak dua tahun lalu.

Penyelesaian isu penerbangan yang dibatalkan dibuat dengan memberikan kembalian dalam bentuk akaun kredit, bayaran balik tunai ataupun penukaran penerbangan. Bagi permintaan bayaran balik tunai, difahamkan lebih 99% daripadanya telah berjaya diselesaikan dan selebihnya masih dalam proses pembayaran dan ianya dijagka selesai dalam beberapa bulan sahaja lagi.

Capital A tolak pinjaman RM500 juta selepas pengasas enggan jadi penjamin. Rujuk pautan di bawah untuk membaca.

Capital A Tolak Pinjaman RM500 Juta Selepas Pengasas Enggan Jadi Penjamin

AirAsia Bakal Kenakan Semula Surcaj Bahan Api Sehingga RM60 Bermula 8 Mac Ini

AirAsia Kemas Kini Caj Daftar Masuk Melalui Kaunter, Harga Kembali Semula Kepada Asal


Bos Formula 1 Red Bull Mahu Pelumba Sengaja ‘Dijangkiti’ COVID-19 Supaya Lebih Bersedia

Tatkala seluruh dunia sedang mencari penawar kepada virus COVID-19, lain pula yang bermain di fikiran ketua pasukan Formula 1 Red Bull, Helmut Marko yang mahu pelumba mereka sengaja dijangkiti wabak itu.

Dua pelumba pasukan Formula 1 Red Bull adalah Max Verstappen dan pelumba berasal dari Thailand Alex Albon.

Perkara itu diakui sendiri oleh Marko dalam satu wawancara bersama stesen TV Austria, ORF seperti dilaporkan MalayMail.

Idea itu bukanlah sesuatu yang hadir dengan spontan malah dia mengakui sudah mempunyai perancangan rapi untuk merealisasikan idea tersebut.

“Ideanya adalah kami akan menganjurkan satu kem dimana kami mampu untuk melakukan persiapan mental dan fizikal bagi mengisi masa terluang (kuarantin di seluruh dunia) ketika ini.

“Kemudiannya sudah pasti ia akan menjadi ideal untuk virus tersebut datang (dan menjangkiti).

“Mereka (pelumba) semua muda dan berada dalam keadaan kesihatan yang baik. Dengan ini, mereka semua akan bersedia menghadapi musim yang bakal bermula bila-bila masa sahaja,”katanya.

Marko bagaimanapun dalam temubual tersebut memberitahu idea untuk menjangkiti pelumba dengan virus itu ‘tidak diterima dengan baik’ oleh ahli pasukan yang lain.

Jika anda merupakan salah seorang penggemar siri perlumbaan F1 dan siri Netflix: Drive To Survive anda pasti tahu keadaan yang sangat kompetitif dalam pasukan tersebut.

Malah pasukan itu pada musim lalu juga mengambil keputusan untuk menggugurkan salah seorang pelumba mereka di tengah-tengah musim hanya kerana prestasi yang kurang memberangsangkan.

Jadi tidak hairanlah jika ketua mereka hadir dengan idea yang tidak masuk akal itu semata-mata untuk mengejar kejayaan dan meningkatkan peluang mereka untuk memenangi kejuaraan dunia.

Tempoh PKP yang sedang berlangsung pasti tidak akan terasa jika anda berjaya menemui filem atau drama yang menarik di Netflix. Baca ulasan kami mengenai The Platform yang dikatakan mempunyai plot twist yang tidak masuk akal sebelum ini.

Ulasan The Platform, Filem ‘Mind Blown’ Netflix Yang Trending Nombor Satu Di Malaysia

Netflix Party Bolehkan Anda Dan Rakan Tonton Rancangan Yang Sama Secara Berasingan

Najib Razak Dan Isteri Bakal Muncul Dalam Siri Dokumentari ‘Dirty Money’ Di Netflix?


Bosnia Kini Dalam Usaha Pulihkan Semula Tinggalan Empayar Uthmaniyyah

Perang Bosnia sekitar 25 tahun yang lalu iaitu pada tahun 1992 memberikan impak yang besar terutama kepada dunia Islam hari ini. Selain daripada terukir sebagai sejarah hitam, kesan lain yang dapat dilihat adalah apabila banyaknya masjid-masjid yang menjadi warisan ketika era pemerintahan Uthmaniyyah juga turut musnah.

Difahamkan, terdapat sebanyak 15 masjid dibangunkan ketika zaman pemerintahan Islam yang terakhir itu. Salah satunya adalah di Banja Luka yang kini menjadi pusat pentadbiran Republik Srpska Serb-Bosnia.

Namun begitu, selepas tamatnya perang, usaha memulihkan semula masjid-masjid tersebut dilakukan. Ianya dijalan secara berperingkat-peringkat dengan menerima bantuan dana dari pelbagai individu dan oraganisasi Islam dari seluruh dunia tanda sokongan.

Sepanjang proses pemulihan, sebanyak 14 masjid sudah berjaya dibina semula. Tahun ini, usaha tersebut tertumpu kepada masjid Masjid Arnaudija, iaitu yang terakhir dalam senarai 15 buah masjid tersebut. Kos keseluruhan pembinaan semula masjid ini mencecah RM11.5 juta.

Masjid Arnaudija dibina pada 1595, sebelum musnah akibat perang, Masjid tersebut berada bawah perlindungan Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO).

Menurut Pengarah Waqf Directorate of the Islamic Community of Bosnia and Herzegovina, Senaid Zajimovica masjid itu adalah monumen penting untuk Banja Luka, Republika Srpska, Bosnia dan Herzegovina. Ini kerana monumen itulah yang menjadikan Bosnia dan Herzegovina dikenali di dunia.

Osman Effendi Kozlic, sebagai mufti di Banja Luka pula berpendapat bahawa pembinaan masjid terakhir era Uthamniyyah itu tidak perlu dilakukan dengan tergesa-gesa meskipun ia adalah projek utama, apa yang penting ia dilakukan dengan baik. Selain daripada memulihkan ciri-ciri asal binaan masjid tersebut, terdapat banyak lagi kemudahan lain yang turut perlu dipulihkan.


Peluang Menonton Tayangan Perdana ‘The Boss Baby’ Bersama The Vocket

Rasanya macam sudah agak lama tak keluar filem animasi yang awesome di pawagam. Sekali sekala nak juga layan animasi ceria yang kita boleh layan bersama anak dan adik kecil kan? Jadi di sini kami hendak beritahu anda tentang sebuah animasi hebat, The Boss Baby yang akan ditayangkan 31 Mac ini.

Filem berdasarkan sebuah buku popular dengan nama yang sama karya Marla Frazee ini disuarakan oleh pelakon-pelakon hebat Hollywood termasuk Alec Baldwin, Miles Bakshi, Steve Buscemi, Jimmy Kimmel, dan Lisa Kudrow. Tobey Maguire pula akan menyumbangkan suara sebagai narrator dalam filem ini. Fuh, hebat-hebat belaka pelakon yang terlibat dalam filem The Boss Baby ini!

Direktor filem ini pula adalah Tom McGrath, direktor yang sama di sebalik kejayaan filem-filem hebat DreamWorks sebelum ini seperti Madagascar dan Megamind. Kalau anda pernah tonton animasi-animasi ini, anda pasti boleh agak betapa fun-nya filem The Boss Baby ini nanti!

Cerita ini berkisahkan Tim Templeton (Tobey Maguire) yang menceritakan dirinya ketika berusia tujuh tahun sebagai seorang yang kuat cemburu, kuat bercakap dan perlu menjaga adiknya, ‘Boss Baby’ (Alec Baldwin). Tim mahu mendapatkan kembali kasih sayang ibu bapanya (Jimmy Kimmel dan Lisa Kudrow) daripada adik barunya tetapi ketika mengintip adiknya pada satu malam, Tim mendapat tahu adiknya itu adalah lebih dari sekadar baby.

Nampak fun dan awesome bukan? Tetapi lebih awesome sebab The Vocket dengan kerjasama 20th Century Fox hendak beri anda tiket percuma untuk ke tayangan Premiere filem ini pada 28 Mac 2017 ini! Butiran bagaimana anda boleh menangi tiket boleh didapati di bawah.

The Boss Baby Premiere With The Vocket
Tempat: Golden Screen Cinema One Utama
Tarikh: 28 Mac 2017
Masa: 9.00 Malam

1. Ikuti laman FB 20th Century Fox dan share peraduan ini di halaman Facebook anda. Jangan lupa untuk letak hashtag #VocketPremiere dan #BossBabyMy pada posting anda.

2. Setiap pemenang akan dihadiahkan dua keping tiket ke tayangan premiere ini. Tarikh tutup penyertaan adalah pada 23 Mac 2017 8.00 malam (Khamis). Pemenang akan dihubungi pada 24 Mac 2017 (Jumaat).

3. Isi butiran anda dalam lampiran di bawah untuk memudahkan kami menghubungi anda andai terpilih sebagai pemenang.

4. Pemenang akan dihubungi melalui Twitter, Facebook atau pun email.

Selamat mencuba dan jumpa anda 28 Mac 2017!


‘Boss Susu’ Farm Fresh Kongsi Rezeki, Kini Taja Pasukan Lumba Tempatan

Selepas berjaya menambat hati rakyat Malaysia dengan pelbagai produk tenusu mereka sejak beberapa tahun kebelakangan ini, jenama Farm Fresh baru-baru ini dilaporkan mengambil satu lagi langkah baru apabila memutuskan untuk terlibat dalam sukan permotoran tempatan.

Penglibatan mereka itu difahamkan berlaku dengan penubuhan pasukan lumba motosikal Boss Susu Motorsport yang bertanding dalam kejohanan Malaysian Cub Prix musim ini seperti dilaporkan portal Tarmac Sport.

Mengulas mengenai penglibatan mereka, bos Farm Fresh Azmi Zainal berkata mereka memang tidak pernah terlintas untuk menceburkan diri dalam arena permotoran sebelum ini.

Namun segalanya berubah apabila dia dihubungi sahabatnya Rosmaza Ramli yang juga merupakan bapa kepada dua pelumba pasukan Boss Susu Motorsports iaitu Harith Rosmaza dan juga Haziq Rosmaza.

“Saya lihat dua pelumba ini mempunyai bakat yang besar, mereka juga selalu menaiki podium. Wajar untuk saya beri peluang kepada mereka untuk terus berlumba kerana amat rugi jika bakat dan semangat mereka terkubur begitu saja.

“Dimana-mana pun saya selalu tekankan konsep kongsi rezeki. Dengan memasuki bidang ini, saya boleh berkongsi rezeki dengan semua yang terlibat.

“Buat masa ini kami akan lihat dahulu bagaimana perjalanan kejohanan ini untuk tahun ini dan akan mempertimbangkan segala kemungkinan bagi musim 2021,” jelasnya.

Tambah Azmi lagi, pasukan tersebut juga dikuasakan produk terbaru mereka yang bakal dilancarkan September ini iaitu Café Latte Tongkat Ali.

Produk minuman tenaga pertama tanpa gula itu tambah beliau dilihat bakal menjadi signifikan kepada sukan permotoran yang disertai mereka ketika ini.

Jenama Farm Fresh sebelum ini berjaya mencipta fenomena tempatan dengan produk tenusu dan juga daging yang dipasarkan mereka sebelum ini. Baca perkongsian kami mengenai mereka sebelum ini di pautan di bawah.

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun

Bermula Dengan Produk Tenusu, Farm Fresh Kini Jual Daging Segar Premium Di AEON


‘Boss Susu’ Jawab Isu Pegangan Saham Yang Kecil Bersama Syarikat Tenusu

Jika anda berada di media sosial sejak beberapa hari ini, topik mengenai Boss Susu dan sebuah syarikat tenusu tempatan mungkin menjadi antara yang hangat dibicarakan netizen dan sering membuat kemunculan di timeline anda ketika ini.

Ia susulan hantaran oleh seorang individu yang menyenaraikan pegangan saham syarikat berkenaan dan menjelaskan Boss Susu atau nama sebenarnya Azmi Zainal hanya mempunyai pegangan saham yang kecil dalam syarikat tersebut.

Menyedari perkara itu menjadi perbincangan netizen, Azmi Zainal pada pagi ini tampil menjawab perkara berkenaan melalui satu hantaran di akaun Facebook-nya.

“Ya, pegangan saham saya memang kecil, mana bisa orang yang dah down dalam bisnes dan meniaga di pasar malam punya banyak wang untuk memiliki saham yang besar. Pelaburan dalam industri tenusu pula ratusan juta.

“Selepas 11 tahun nilai syarikat kami melonjak berlipat kali ganda atas usaha keras kami. Alhamdulillah nilai share yang kecil itu jadi banyak juta nya,” jelasnya.

Pendedahan maklumat berkait pegangan syarikat pengeluar susu segar tempatan itu difahamkan mula berlegar-legar dan dikongsikan kembali netizen tidak lama selepas Azmi Zainal membuat satu perkongsian di Facebook-nya mengenai pengambilalihan sebuah kilang jem di Australia.

Hantaran pendedahan berkenaan kemudiannya dikongsikan kembali netizen dan tular sekaligus mencetuskan perbincangan panjang mengenai status pemilikan syarikat tenusu yang mengeluarkan antara jenama pilihan ramai di Malaysia itu.

Walaupun hanya memiliki pegangan yang kecil dalam perusahaan berkenaan (seperti yang dibicarakan netizen) , Azmi bagaimanapun menjelaskan kejayaan terbesarnya  memberikan peluang pekerjaan dan perniagaan kepada masyarakat tempatan.

Tambah beliau, sepanjang terlibat dengan syarikat tenusu berkenaan, sebanyak ratusan peluang pekerjaan dan perniagaan telah diwujudkan mereka selama ini terutamanya kepada golongan luar bandar.

” 634 peluang pekerjaan dapat kami berikan, ramai anak-anak luar bandar di Muadzam mendapat manfaatnya.

“Bukan setakat jadi operator atau jaga lembu, tapi ramai yang kami angkat menjadi tenaga kerja professional, kami latih, kami didik mereka,” jelasnya.

Beliau dalam hantaran berkenaan turut berkongsikan perjalanannya bersama Farm Fresh sejak 2016 dan bagaimana mereka berjaya menjadi sebuah jenama susu yang digeruni pesaing.

Antara yang menjadi perhatian dalam perkongsian berkenaan adalah bagaimana mereka memasarkan produk serta membangunkan program keusahawanan membabitkan suri rumah yang dipanggil Home Dealer.

Mengulas lanjut mengenai pendedahan yang mengatakan dia mempunyai pegangan yang kecil bersama usahawan berbangsa lain, Azmi berkata dia berbangga dengan perkara berkenaan.

“Saya bangga boleh cerita dgn anak-anak saya bila kami bertemu bagaimana ayahnya berusaha meningkatkan pendapatan golongan B40.

“Tapi bagi saudara Aliff 111 mungkin dia bangga dan bilang pada anak dia ‘hari ini papa dah malukan Boss Susu, meh tengok kat FB ramai orang puji Papa sebab Papa pandai cari maklumat. Nanti Papa ajar anak-anak macam mana nak buat’.

“Alhamdulillah saya tak ajar anak saya begitu, saya ajar anak saya untuk jadi insan berguna agar boleh berbakti kepada negara,” jelasnya sambil mengucapkan terima kasih kepada masaryakat yang sentiasa menyokongnya sebelum ini.

Baca juga perkongsian kami mengenai perkembangan Boss Susu sebelum ini yang sentiasa menjadi perhatian dan inspirasi kepada netizen melalui pautan di bawah.

Dari Malaysia Ke Australia, ‘Boss Susu’ Kongsi Kisah Ambil Alih Kilang Jem Terkenal

Bermula Dengan Produk Tenusu, Farm Fresh Kini Jual Daging Segar Premium Di AEON

Pernah Diperlekeh Naik Bas Jual Susu Segar, Jenama Farm Fresh Kini Raih Jualan Jutaan Ringgit Setahun


Bot Bawa Pelarian Rohingnya Sengaja Dibocorkan Bagi Elak Diusir

Sejak semalam heboh diperkatakan tentang penahanan sebuah bot yang membawa lebih 200 pendatang asing tanpa izin (PATI) dari Rohingnya yang cuba memasuki perairan negara.

Bot yang berjaya dipintas itu kemudiannya berjaya ditahan penguat kuasa APMM dan dibawa ke Jeti Teluk Ewa, Langkawi manakala kesemua PATI itu pula dibawa ke Kem Bina Negara, Wawasan Langkawi.

Bagaimanapun, apa yang menarik dalam penahanan kali ini adalah taktik yang digunakan kumpulan pelarian ini yang didapati sengaja membocorkan bot dinaiki mereka.

Selain itu, enjin bot tersebut juga dilaporkan ditemui dalam keadaan rosak teruk serta tidak dapat dibaiki.

“Kerosakan dialami bot itu menyebabkan tindakan pengusiran tidak dapat dilakukan dan KM Kimanis telah memberi bantuan berupa makanan dan air bersih secukupnya kepada PATI berkenaan.

“Atas dasar kemanusiaan, Majlis Keselamatan Negara (MKN) kemudian membenarkan bot itu ditunda ke Jeti Teluk Ewa, Langkawi, dan kesemua 269 PATI kini ditahan serta diletakkan sementara di Kem Bina Negara, Wawasan Langkawi.

“Satu mayat wanita yang ditemui di dalam bot itu pula diserahkan kepada Polis Diraja Malaysia (PDRM) untuk tindakan lanjut,”

Menurut beberapa laporan akhbar tempatan, tindakan itu didakwa sengaja dilakukan kumpulan ini bagi mengelak mereka diusir selepas menceroboh perairan negara.

Tindakan itu juga mungkin dilakukan kerana menyedari sebanyak 22 bot, enam tekong dan lebih seratus PATI telah pun diusir dari perairan negara sebelum ini.

Kebanjiran warga asing tanpa izin yang cuba memasuki negara ini bukanlah perkara baru, malah ada pakar akademik sebelum ini mencadangkan agar kerajaan meletakkan had angka kemasukan mereka ini. Baca mengenainya di pautan di bawah.

Kerajaan Disaran Tetapkan Had Jumlah Pelarian Rohingya Dalam Negara

Dakwa Sumbang Kepada Ekonomi Negara, Isu Pelarian Rohingnya Kembali Dipertikai Netizen


Paris Bakal Memperkenalkan Bot Gim Menggunakan Tenaga Manusia

Sebut sahaja Paris, anda pasti akan terbayang menara ikonik Eiffel Tower bukan? Selain dari Eiffel Tower, Paris kini sedang merancang untuk membangunkan sebuah bot gimnasium sebagai tarikan pelancongan terbaru di kawasan itu.Yang menariknya, bot gim ini menggunakan tenaga manusia sebagai sumber utama. Erti kata lain, anda perlu bersenam ketika menaiki bot ini.

Rancangan mewujudkan bot gim ini adalah hasil kerjasama kumpulan arkitek TerreformOne dan syarikat pembekal alatan senaman TechnoGym. Menurut pelan, Bot gim ini akan ditempatkan di Sungai Seine yang berdekatan dengan menara ikonik Eiffel Tower. Idea ini tentunya memberikan anda pengalaman bersenam yang lebih unik dan tidak membosankan.

Konsep rekaan bot gim dari TechnoGym ini akan menggunakan tenaga manusia yang dihasilkan semasa senaman sebagai sumber tenaga utama yang akan menggerakan bot ini.

Manakala orang yang bersenam di sini pula boleh melihat jumlah tenaga yang telah mereka hasilkan melalui skrin yang terdapat pada tingkap bot. Jadi setiap orang akan tahu seberapa banyak tenaga yang telah mereka hasilkan.

Bot berukuran 20 meter luas ini mampu menempatkan 45 orang sekaligus dalam satu masa. Jika diperhatikan, konsep bot ini sama seperti konsep bot tradisional yang terdapat di Sungai Seine suatu ketika dahulu di mana tenaga manusia diperlukan untuk menggerakan bot.

Memandangkan terdapat banyak juga tasik dan sungai di Malaysia, diharapkan konsep gim seperti ini juga diperkenalkan di negara kita suatu hari nanti.

BACA: Bagaimana Pejalan Kaki Menjana Kuasa Lampu Pintar Ini


Bot Kecil Tarik Proton Saga Redah Tasik Buat Orang Ramai Terpegun

Di Malaysia ini masih banyak lagi perkara-perkara unik dan menarik yang tidak ramai tahu ianya berlaku di dalam negara sendiri.

Baru-baru ini seorang pengguna Facebook telah memuat naik beberapa keping gambar yang didakwa orang ramai penduduk perkampungan orang asli menggunakan sebuah bot kecil untuk menarik kereta Proton Saga meredah air tasik.

Gambar yang tular membuatkan orang ramai tertanya-tanya bagaimana penduduk tempatan kawasan tersebut boleh mengapungkan kereta tersebut untuk bergerak merentasi tasik yang luas itu.

Menurut beberapa pengguna Facebook lain mendakwa penduduk setempat telah membina rakit diperbuat daripada pokok buluh atau kayu balak yang telah diikat dengan kemas dan meletakkan lapisan papan di atasnya untuk meletakkan kereta Proton Saga tersebut.

Semalam Viral Gmbr Org Asli Gerik Tarik Kereta Guna Bot, Ni Bukti Videonya.. 💪💪💪 #orangasli #viral #fypage #tiktokgu #fypchallenge #fypシ゚viral

Oleh sebab ramai yang agak ragu-ragu dengan gambar tersebut, ada pengguna Facebook lain telah memuat naik video TikTok menunjukkan bagaimana bot kecil itu mampu menarik Proton Saga yang bersaiz lebih besar daripadanya.

Hebat betul penduduk setempat perkampungan orang asli kerana dapat menggunakan bahan-bahan daripada alam sekitar untuk menjadi medium untuk mereka membawa barangan keluar masuk daripada tempat tinggal mereka.

Bak kata pepatah, “Hendak seribu daya, tak hendak seribu dalih”.

Sementara itu anda boleh baca lagi artikel-artikel yang menjadi pilihan pembaca The Vocket melalui pautan di bawah.

Khairulaming Adalah ‘Sifu Shopee’, Berjaya Jual 10,000 Sambal Nyet Dalam 3 Minit

Berbahaya Dan Kurang Ciri Keselamatan, Netizen Tegur Pengunaan Basikal ‘EUC’ Di Lebuh Raya

Nando’s Ucap ‘Goodbye’, Bakal Tutup Operasi Di Malaysia?


Bot Pelarian Rohingya Karam Ketika Menuju Ke Malaysia

Sebuah bot milik pelarian Rohingya dilaporkan terbalik di Teluk Bengal di luar pantai daerah Cox’s Bazar, Bangladesh. Kejadian ini telah meragut nyawa tiga orang manakala 17 lagi dilaporkan hilang

“Kami sudah menemui tiga mayat,” kata Pegawal Pantai Bangladesh Lt Komander Ashiq Ahmed,kepada Xinhua. “Kami dimaklumkan bot yang membawa kira-kira 65 orang itu berlepas dari Teknaf kira-kira 5 pagi waktu tempatan pada Selasa,” katanya. Beliau berkata bot berkenaan karam di luar pantai Bangladesh disebabkan laut bergelora.

Melalui laporan Awanj, difahamkan bahawa kapal yang dipenuhi 45 orang yang terdiri daripada pelarian dan warga Bangladesh tersebut cuba memasuki Malaysia secara haram.

Operasi mencari dan menyelamat sedang mengesan 17 lagi penumpang yang hilang, katanya. Hampir satu juta Rohingya dari negeri Rakhine di Myanmar kini tinggal di khemah-khemah di daerah Cox”s Bazar dan mereka sering cuba menyeludup keluar.

Rohingya dan Malaysia seolah tidak dapat dipisahkan. Kebanyakan mereka hadir selepas pergolakan dan pembunuhan beramai-ramai yang terjadi di negara mereka.

Sebelum ini Mahkamah dunia pernah mengeluarkan arahan bahawa kerajaan Myanmar bersalah kerana menjalanlan pembersihan etnik. Keputusan yang keluar pada 2020 itu meminta agar dihentikan segala jenis genoside di Myanmar.


17 ‘Pro & Cons’ Anda Perlu Tahu Sebelum Tempah Homestay Di AirBnB

2 bulan lepas saya pernah berkongsi cara untuk mencari harga bilik dan homestay pada harga lebih murah di AirBnB.

Anda boleh baca artikel saya tentang 11 ‘Trick’ Cari Penginapan Pada Harga Lebih Murah Di AirBnB Sebelum Anda Travel di link ini.

Sebagai seorang yang gemar menggunakan AirBnB, hari ini saya nak highlight 8 perkara best dan 9 benda tak best (pros and cons) yang pernah saya alami sepanjang menjadikan AirBnB sebagai platform mendapatkan homestay setiap kali travel sama ada di dalam mahupun di luar negara.

1. Dapat tinggal di tempat rare, lain dari apa yang ditawarkan hotel. Jika pandai cari dan bernasib baik boleh dapat rumah unik, di lokasi best, harga pun berpatutan. Contohnya menginap di istana lama seperti dalam gambar.

2. Dapat berinteraksi dengan penduduk dan orang tempatan. Paling kurang dapat berkenalan dengan host di tempat kita menginap.

3. Jimat belanja dan kos trip sebab boleh masak sendiri. Hanya perlu beli bahan mentah. Ada juga yang sediakan serba lengkap dapur, microwave dan oven. Macam lah kita ada masa nak bakar kek bagai. Haha.

4. Boleh basuh baju jika tinggal di homestay yang sediakan mesin basuh. Jadi tak perlu bawa baju yang banyak. Jimat ruang beg. Jimat kos dobi. Ada host sediakan mesin pengering, sabun dan pelembut kain sekali, serba lengkap. Dan siap ajar cara nak gunakan mesin tersebut.

5. Merasa tinggal di komuniti tempatan. Lihat bagaimana orang tempatan hias rumah mereka. Dapat lihat budaya tempatan dengan lebih dekat. Jika jiran sebelah rumah pun peramah, dapat berkenalan dengan mereka juga.

6. Harga sewaan homestay lebih murah berbanding sewa hotel terutama bila travel dalam kumpulan yang ramai, atau travel bersama keluarga.

7. Jika sewa rumah, ada privacy terutama rumah yang mana host tinggal di lokasi asing dari tempat kita menginap.

8. Jimat caj parking jika homestay turut sediakan tempat parking kereta. Masalah ini parking selalu berlaku di bandar besar, contohnya di Eropah.

Tapi sewa AirBnB pun ada risiko tersendiri iaitu

1. Tiada penyambut tetamu 24 jam. Adakala disebabkan kita sampai lewat, host letak kunci di tempat tersembunyi. Rasa macam masuk treasure hunt pula semata-mata nak cari kunci rumah.

2. Sebelum check out, rumah / bilik dan semua barang terutama pinggan mangkuk mesti dibersihkan dan disusun semula sama macam kita masuk. Sampah juga seeloknya dibuang sebelum kita tinggalkan homestay tersebut. Bukan macam hotel, boleh main tinggal bersepah dan tak perlu kemas.

Tapi dari sudut lain, ia boleh dijadikan satu benchmark dan juga peluang untuk kita tunjukkan sikap dan sisi baik rakyat Malaysia semasa di luar negara.

3. Risiko tempahan dibatalkan host di saat akhir. Ada host yang agak memilih dan cerewet. Jika kita lambat balas mesej, dia cancel booking. Tapi kes sebegini sangat jarang berlalu (dan tak pernah berlaku kepada saya).

Pastikan kita inform mereka lebih awal jika kita tiada data internet dan local simcard semasa di sana. Dan setahu saya, yang buat perangai begini ini adalah host di Jepun dan di USA.

4. Sesat dan tak jumpa cari rumah. Lokasi tidak tepat di Google Maps.

5. Masalah komunikasi bila host tak pandai English dan kita pula tak pandai bahasa tempatan.

6. Bila dapat rumah tak best dan lain dari apa yang digambarkan dalam AirBnB.

7. Kemudahan tak lengkap, barang dapur tak cukup. Pinggan pun tak cukup. Ini jenis host kedekut. Saya pernah kena sekali.

8. Host tak dapat di hubungi, tak angkat call. Atau lokasi rumah di kawasan terpencil sampai tiada line telefon dan internet. Ini biasanya berlaku jika kita booking homestay di ladang yang jauh dari bandar.

Jadi sebelum book, semak sama ada di tempat tersebut ada wifi atau tidak. Jika tiada, itu boleh dijadikan petunjuk kemungkinan besar tempat tu tak ada line coverage atau internet. Jadi, boleh tanya dan double check sebelum buat booking.

9. Syarat pembatalan yang agak ketat. Ada host yang letak strict cancellation. Jika dah book tapi kita nak cancel, host kenakan caj 50%. Sila baca syarat pembatalan betul-betul sebelum buat tempahan.

Walaupun saya ada lalui satu dua pengalaman tak best, pernah cari homestay dalam sejuk malam dengan salji bersepah di tepi jalan macam masuk treasure hunt, tapi sehingga kini AirBnB tetap jadi pilihan utama saya bila travel dengan keluarga.

Kunci utama adalah komunikasi. Hubungi host, tanya hingga anda dapat jawapan dengan jelas. Jika host tak reply, cari saja yang lain.

Daripada laporan yang dikeluarkan pada 24 Okt 2017, sebanyak 4 juta rumah dan bilik dari 65,000 bandar di seluruh dunia telah disenaraikan untuk sewaan di AirBnB. Kita ada banyak pilihan.

Semoga apa yang saya senaraikan di atas boleh dijadikan panduan sebelum anda buat tempahan homestay atau bilik di AirBnB.

Akhir sekali, jika belum ada akaun AirBnB boleh daftar di link ini dan anda akan diberikan diskaun sebanyak RM105 bila buat tempahan pertama. Register pakai akaun Facebook pun boleh.

Dan bagi yang pernah gunakan AirBnB, apa pengalaman anda setakat ini? Kongsikan di ruang komen.


Botol Air Evian Rekaan Virgil Abloh Bakal Dijual 9 Mei Ini

Virgil Abloh telah menyertai Evian pada bulan lalu sebagai Penasihat Kreatif untuk Sustainable Design kerana syarikat tersebut betujuan untuk menjadi 100% jenama pekeliling menjelang tahun 2025.

Dalam masa yang sama, koleksi botol air kaca Evian hasil kerjasama bersama Virgil Abloh secara rasminya telah diiktiraf sebagai koleksi “One Drop Can Make a Rainbow” di New York Fashion Week. Botol air kaca tersebut juga berfungsi sebagai inspirasi dan metafora untuk pemacu projek pertama Virgil Abloh sebagai Penasihat Kreatif Evian.

Botol air kaca ini juga mengandungi julat yang tahan lama dan boleh diisi semula. Ia juga mempunyai ciri-ciri perlindungan silikon yang mudah sarung, penutup buluh semulajadi yang tahan bocor dan botol kaca edisi terhad.

Botol air kaca Evian edisi terhad Virgil Abloh ini akan tersedia buat pertama kalinya di Amerika Syarikat pada 9 Mei ini.

Di samping itu, para pelanggan juga berpeluang untuk memenangi hadiah eksklusif termasuk botol SOMA yang boleh diisi semula yang ditandatangani Virgil Abloh sendiri dengan menyertai acara Evian Drip Drop yang terletak di 393 jalan raya di New York pada 9 Mei ini daripada pukul 12 pagi hingga 4 petang.


Ini Bukan Fenomena Semulajadi Tapi Sesuatu Yang Luar Biasa Dan Paling Besar Di Dunia

Hari ini kami ingin bawakan kepada anda satu bottomless pit, terletak di Lake Berryessa, Napa County California, USA.

Monticello Dam Drain Hole ini merupakan hasil binaan dan kejuruteraan manusia.

Telah dibina antara tahun 1953 hingga 1957 dan merupakan antara yang terbesar di dunia.

Diameter bulatan bottomless pit ini ialah 22 meter dan ketinggiannya pula adalah 86 meter.

Apabila paras air di empangan melebihi paras yang ditetapkan, bottomless pit akan digunakan untuk menyedut air keluar dari empangan agar ia tidak melimpah keluar.

Mari kita lihat botomless pit ini dengan lebih dekat.

Bottomless pit ni bahaya juga sebenarnya. Sebab ia boleh sedut apa saja yang ada berhampiran. Sebab itulah pengurusan empangan ini telah letakkan pagar agar tiada yang dapat hampiri lubang besar ini dengan mudah.

View di waktu air paras-paras lubangnya saja.

View dari atas. Macam muncung trompet kan?

Ini pula gambar sewaktu bottomless pit ini dibina. Tingginya!

Jom kita tonton video dan lihat bagaimana air disedut keluar dari empangan ini.


Boulder Valley Glamping & Event Place, ‘Hidden Gem’ Yang Terdapat Di Pulau Pinang

Selamat tahun baru diucapkan kepada anda semua, saya ingin berkongsi ‘port’ baru di Pulau Pinang untuk anda nikmati dan merasai pengalaman berada di hutan bersama kawan-kawan dan keluarga ala-ala glamping.

Rata-rata mereka yang bercuti ke Pulau Pinang pastinya ingin food hunting berikutan Pulau Pinang dikatakan syurga makanan.  Akan tetapi berlainan untuk saya yang menetap di Pulau Pinang, saya ingin lari dari kesibukan kota.

Hampir semua makanan di Pulau Pinang telah dicuba sehingga sudah tidak larat untuk makan lagi. Beri peluang untuk orang luar yang bercuti ke Pulang Pinang untuk food hunting.

Untuk tempat yang dekat dengan alam semulajadi seperti disini, kebiasaanya orang ramai akan mencadangkan Janda Baik, tetapi sekarang di Pulau Pinang pun memiliki tempat yang dapat mendekatkan anda dengan alam semulajadi. Pastinya anda akan dapat menenangkan minda sambil menikmati kehijauan warna daun.

Berada disini membuatkan saya seperti tidak berada di Pulau Pinang. Bagi saya, tempat ini tenang berikutan dengan alam semulajadi dan tempatnya yang cantik, makanan sedap, susun atur tempat yang menarik pastinya boleh menarik mereka yang hipster.

Jika anda ada perancangan untuk berkahwin ala-ala alam semulajadi, disini ada glass house yang pastinya sangat unik. Pasti anda akan melangsungkan perkahwinan anda dan berbulan madu disini terus.

Malah, di sini bilik untuk keluarga yang kecil, keluarga yang besar dan bujang pun ada. Baru-baru ini, saya dan team saya dari The Leiora Wedding Photography mengadakan team building di sini.

Jadi, saya kongsikan gambar disekitar Boulder Valley Glamping & Event Place ini. Anda harus datang ke sini untuk merasai sendiri keseronokkan tempat ini.

#RealDeal. Nak dapatkan handphone power 8GB RAM + 128GB Storage? Jom tonton video ini.


BOXit: Altenatif Terbaik Untuk Dapatkan Barangan Anda Melalui Pos

Pernahkah anda mengalami masalah dimana anda gagal untuk mendapatkan barangan anda melalui pembelian atas talian berikutan anda gagal untuk berada di kediaman anda sewaktu posmen datang? Apa yang lebih teruk, anda gagal untuk mendapatkan barangan anda di pejabat pos pada tempoh tertentu menyebabkan barangan dihantar semula.

Kini anda tidak perlu risau lagi dengan adanya BOXit. BOXit secara amnya merupakan servis penyimpanan parcel anda. Apa yang membuatkan BOXit menarik adalah peti-peti BOXit ini akan disediakan di cawangan-cawangan 7-Eleven. Memandangkan kedai ini dibuka secara 24 jam, mendapatkan parcel anda kini bukan lagi masalah dengan servis daripada BOXit.

Buat anda tertanya bagaimana BOXit berfungsi, parcel anda akan dihantar kepada BOXit yang berdekatan dengan kediaman anda sewaktu tempahan barangan atas talian dibuat. Anda juga akan menerima SMS daripada BOXit sebagai no pin untuk membuka peti parcel anda sewaktu anda lawati peti BOXit ini. Sangat mudah bukan?

Dijangka peti ini akan dibuka servis buat syarikat-syarikat e-comeerce dimana pengguna hanya akan dapat menggunakan servis ini melalui pemebelian daripada Lazada.

Setakat ini BOXit akan bermula dengan 20 peti sahaja dulu dan akan mula beroperasi sekitar Klang Valley. Dijangka peti BOXit akan meningkat sehingga 100 unit menjelang akhir 2016 ini.  Perkhidmatan terus kepada pelanggan iaitu BOXit2Me juga akan dibuka buat pelanggan pada masa akan datang.


Boy Iman Dihadapkan Ke Mahkamah, Nafi ‘Scam’ Vendor Festival Raya

Pelakon yang juga ahli perniagaan, Boy Iman dan tiga individu lain dihadapkan ke Mahkamah Majistret di sini, hari ini, atas pertuduhan menipu berhubung penganjuran festival beli-belah Hooray X Fest Raya, minggu lalu.

Boy Iman atau nama sebenarnya Noruliman A Rahman, 43, Norazah Sahud, 51, Norzana Rapie, 51, dan Nor Azmi Jantan, 49, mengaku tidak bersalah terhadap pertuduhan itu.

Pertuduhan dibacakan jurubahasa di hadapan Majistret Noorelynna Hanim Abdul Halim.

Mengikut pertuduhan, mereka didakwa menipu Siti Wardina Basir, 21, dengan memperdayakannya dalam urusan penjualan dan penyewaan tapak perniagaan sempena festival Hooray X Fest Raya sehingga mendorong wanita itu menyerahkan wang RM1,500.

Bagi kesalahan berkenaan, mereka didakwa mengikut Seksyen 420 Kanun Keseksaan dibaca bersama Seksyen 34 kanun sama yang memperuntukkan hukuman penjara antara satu tahun hingga 10 tahun dan sebat serta denda, jika sabit kesalahan.

Timbalan Pendakwa Raya Nor Aisyah Mohamed Zanyuin yang mengendalikan kes menawarkan jaminan RM5,000 bagi setiap tertuduh.

Namun keempat-empat tertuduh yang diwakili peguam Mohamad Syakir Mohamad Fauzi dan Earnest Azad memohon ikat jamin paling rendah kerana masing-masing mempunyai tanggungan.

Mahkamah kemudian membenarkan kesemua tertuduh diikat jamin RM3,000 setiap tertuduh dengan seorang penjamin dan syarat tambahan pasport diserahkan kepada mahkamah sehingga kes selesai.

Sebutan semula kes ditetapkan pada 13 Jun depan.

Sementara itu, seorang lagi tertuduh berusia 23 tahun tidak dituduh bersama kerana dimasukkan ke hospital.

Difahamkan, lelaki itu yang juga pengarah syarikat akan didakwa sebaik keluar hospital.


#BoycottMalaysia ‘Trending’ Kerana Rakyat India Marah Dengan Ucapan Tun Mahathir

Pasti ada dalam kalangan anda yang tertanya-tanya kenapa #BoycottMalaysia sedang trending di Twitter. Bukan sahaja dibanjiri dengan komen-komen rakyat India tetapi rakyat Malaysia juga sedang membalas tomahan yang dilemparkan oleh rakyat India.

Perkara ini terjadi sejurus kenyataan Perdana Menteri kita, Tun Dr Mahathir Mohamad di Perhimpunan Agung Pertubuhan Bangsa-Bangsa Bersatu (UNGA). Melalui kenyataan Tun Dr Mahathir Mohamad, beliau telah menyentuh isu yang terjadi di Jammu dan Kashmir.

"Jammu & Kashmir has been invaded & occupied by India," says Malaysian PM Mahathir Mohamad at #UNGA.

— Pak Army (@pak__fauj) September 28, 2019

Beliau tidak menyebut nama negara yang terlibat, tetapi rata-rata netizen rakyat India terasa dan telah menyeru rakyat mereka untuk tidak melancong dan memutuskan hubungan perdagangan dengan Malaysia. Malah, dalam ucapan beliau juga meminta agar India dan Pakistan dapat menyelesaikan masalah antara mereka secara damai.

Rata-rata netizen India mengatakan bahawa mereka percaya Kashmir mempunyai kepentingan dengan India dan negara lain tiada hak untuk campur tangan dengan kedaulatan negara mereka. Bukan sahaja itu, mereka juga melancarkan propaganda untuk mengajak rakyat India untuk tidak melancong ke Malaysia.

Simply #BoycottMalaysia. If it isn’t urgent, don’t travel there. Avoid trade. With this bigoted and uninformed man heading it, it is a hostile State. https://t.co/W6ikikobDT

— Abhijit Majumder (@abhijitmajumder) September 29, 2019

Shameless @chedetofficial finally shown your true colors. I urge each and every Patriot Indian to #BoycottMalaysia .The Shameless PM of this country is openly supporting Pakistan.Going to boycott @AirAsia Boycott Each and every thing related to #Malaysia #BoycottMalaysia

— रुपेश 🇮🇳🇮🇳🇮🇳 (@Rajpoot_Roopesh) September 29, 2019

Hal ini turut mendapat perhatian rakyat Malaysia. Rata-rata netizen Malaysia menyuarakan pendapat dan bersetuju dengan pendapat Tun Dr Mahathir Mohamad.

When i read about #BoycottMalaysia thread, the India is literally sick. We just said what they done to Kashmir and wanna boycott us? What is going on 🙄🙄🙄🙄

Haha it’s trending #BoycottMalaysia 😂😂 India really have to calm down. Why do you feel offended when what Tun said was right? Boycott Malaysia all the way you want but pls tell us abt the fate of thousands of kashmiris in the jails. This is not abt country, it’s abt humanity.

— survivors (@AhmadFikir) October 1, 2019

Anda juga mungkin berminat untuk membaca beberapa kenyataan daripada Tun Mahathir dalam United Nations General Assembly. Klik pautan di bawah.

Baca Beberapa Kenyataan Daripada Tun Mahathir Dalam United Nations General Assembly Ke-74

Rakyat Malaysia Dinasihatkan Tangguh Perjalanan Ke India Dan Pakistan


Brad Pitt Bakal Sertai ‘Kingsman 3’

Pengarah filem Kingsman, Matthew Vaughn dilaporkan sedang dalam proses menghasilkan Kingsman ketiga yang bakal menjadi prekuel untuk dua filem sebelum ini iaitu The Secret Service dan Golden Circle.

Pelakon ternama Brad Pitt dan Rachel Wiez adalah antara pelakon yang bakal menbintangi filem ketiga ini. Menariknya, dikhabarkan filem ini akan kembali ke zaman Perang Dunia Pertama dan akan menampilkan beberapa watak sebenar yang difiksyenkan untuk memberi ruang kepada pengenalan pembentukan Kingsman pada era tersebut.

Antara watak sebenar yang akan muncul dalam filem itu termasuklah Grigori Rasputin yang bakal dilakonkan oleh Brad Pitt. Selain itu Ralph Fiennes dan Harris Dickinson turut juga berlakon dalam filem ini.

Walaupun trilogi utama akan berakhir, Matthew Vaughn turut mengumumkan bahawa beliau sedang merancang untuk menghasilkan filem spin-off The Statesman, cawangan ejen perisik di Amerika yang telah diperkenalkan di dalam Kingsman: The Golden Circle. Sebelum ini, dilaporkan bahawa Kingsman akan turut mendapat siri tv sendiri mereka untuk lapan episod.

Buat masa sekarang, para pelakon masih memberi kata putus dan penggambaran akan bermula sekitar Januari 2019. Harap-harap ianya akan lebih awesome dari filem sebelumnya kerana ia menampilkan Brad Pitt.


Brad Pitt Cuma Minta Kopi Starbucks Sebagai Bayaran Untuk ‘Deadpool 2’

Rasanya ramai yang sudah menonton filem Deadpool 2 di pawagam dan pastinya ramai yang berdekah dengan penampilan khas Brad Pitt dalam filem ini. Jika anda tanya bahagian mana Brad Pitt muncul, sila tonton sekali lagi.

Brad Pitt merupakan salah seorang aktor A-List di Hollywood dan untuk mana-mana filem, beliau boleh sahaja letak harga puluhan malahan ratusan ribu dollar sebagai bayaran untuk penampilan khas. Untuk Deadpool? Beliau hanya minta secawan kopi Starbucks yang dihantar sendiri oleh Ryan Reynolds. Steal deal!

Menurut penulis bersama Deadpool 2, Rhett Reese seronoknya menulis untuk filem Deadpool 2 ini adalah ianya tidak terlalu serious dan boleh sahaja untuk menyelit apa-apa watak di sepanjang perjalanan filem. Ini termasuklah meletakkan Brad Pitt sebagai cameo walaupun hanya untuk beberapa saat.

Watak Vanisher adalah watak terakhir yang ditambah dalam kumpulan X-Force dan adegan Brad Pitt juga dirakam pada saat-saat akhir. Brad tidak meminta banyak; cuma sekadar kopi Starbucks yang dihantar Ryan Reynolds di mana Ryan sangat gembira untuk melakukannya.

“Watak Vanisher muncul di saat-saat akhir penggambaran. Beliau bersetuju dan hanya mahu secawan Starbucks yang dihantar sendiri oleh Ryan Reynolds. Sebabnya? Sebab anak Brat Pitt sangat menyukai Deadpool. Rakaman juga hanya berlangsung selama 30 minit,” kata Reese.

Watak Vanisher sememangnya disimpan sehingga saat-saat akhir dan apabila orang nampak itu adalah Brat Pitt, semua gelak besar. Deadpool menang sekali lagi.


‘BrainGate’ Dapat Bantu Golongan OKU Lumpuh Menggunakan Peranti Secara Normal

Teknologi zaman sekarang yang semakin canggih juga dapat membantu untuk memperkasakan golongan orang kelainan upaya (OKU) untuk menempuh kehidupan seharian.

Syarikat telefon pintar Samsung telah menghasilkan telefon pintar yang mempunyai fungsi Accessibility yang membolehkan golongan OKU menggunakan peranti dengan normal, akan tetapi ia masih memerlukan sentuhan fizikal pada skrin.

Untuk kemudahan bagi golongan OKU yang lumpuh seluruh badan, BrainGate telah dibangunkan untuk membolehkan mereka mengawal tablet dengan cara gelombang otak. BrainGate ini merupakan implan untuk sistem antaramuka otak–komputer (Brain Computer Interface BCI) yang dipasang terus pada kepala.

Melalui ujian yang telah dijalankan, golongan OKU yang lumpuh seluruh badan dapat mengawal sebuah tablet Google Nexus 9 yang telah diubahsuai dengan hanya menggunakan isyarat dari otak dan dihantar terus kepada alat bluetooth serta dapat menggerakkan kursor pada tablet seperti tetikus sehingga boleh mencapai 22 kawalan pergerakan tetikus dan boleh menaip 30 aksara dalam masa seminit.

Sistem BrainGate ini membolehkan insan lumpuh lebih berdikari berbanding sebelum ini.


‘Bravo Pilot!’ – Lihat Bagaimana Pesawat MAS Mendarat Sewaktu Taufan Eunice Melanda UK

Sebuah kapal terbang milik Malaysia Airlines dirakam mendarat di Lapangan Terbang Heathrow, London sewaktu taufan Eunice melanda negara tersebut. Pendaratan itu dirakam oleh salah seorang YouTuber yang membuat liputan secara langsung semasa negara itu berdepan dengan taufan tersebut.

Di dalam video berdurasi 41 saat yang tular di media sosial, kedengaran suara seorang lelaki yang memuji kecantikan kapal terbang tersebut sambil membuat liputan secara langsung bagaimana kapal terbang mendarat semasa dilanda taufan.

Pendaratan yang baik dari juruterbang telah berjaya mengelak sebarang kejadian yang tidak diingini berlaku. Tambahan pula umum tahu bagaimana sukarnya untuk mendarat kapal terbang jika cuaca dan keadaan sekeliling tidak mengizinkan.

Our very own @MAS landing at Heathrow Airport during #StormEunice, 18 February 2022. Bravo to the pilot!!!👏👏👏

“Beautiful aeroplane!” – @BigJetTVLIVE pic.twitter.com/SUl24RQOUa

— Rekomen Filem🇲🇾 (@RekomenByAsrul) February 19, 2022

Video itu terus mendapat ulang ciap daripada netizen dengan kebanyakannya memuji juruterbang tersebut. Sebahagian netizen pula mendakwa bahawa mereka mungkin akan mengucap panjang jika terpaksa menempuh detik-detik cemas seperti itu.

Untuk rekod, Big Jet TV telah dibina sejak enam tahun lalu dengan siaran langsung pendaratan pesawat. Selama enam tahun, liputan pendaratan pesawat sewaktu taufan eunice telah menerima jumlah tontonan tertinggi.

Pada hari Jumaat, saluran itu mencatat rekod 200,000 penonton secara langsung yang mahu melihat bagaiaman pesawat bergelut untuk mendarat dalam angin kencang di lapangan terbang Heathrow – lebih daripada biasa menonton banyak saluran televisyen berita Inggeris.

Diambang kejatuhan, netizen sedih dan mahu kerajaan pertahankan Malaysia Airlines. Rujuk pautan di bawah untuk membaca.

Diambang Kejatuhan, Netizen Sedih Dan Mahu Kerajaan Pertahankan Malaysia Airlines

YouTuber Ini Kongsi Pengalaman Buruk Menaiki Penerbangan Malaysia Airlines

Malaysia Airlines Pecat Seorang Pramugari Gara-Gara Berat Badan Naik 0.7kg


17 Tip Travel Ke Krabi, Thailand

Soalan yang sering ditanya tentang Krabi

1. Nak tukar duit kat Malaysia ke kat sana?

Tukar kat Malaysia. Semahal-mahal kat Malaysia ni mahal lagi kat sana. Hari tu sebelum bertolak saya tukar 1000 bath untuk RM118. Sampai sana jika nak tukar 1000 bath untuk RM125/126.

2. Boleh keluarkan duit dari mesin ATM kat sana?

Boleh tapi dengan syarat hubungi bank anda di sini sebelum keluar. Bagi tahu dari berapa haribulan ke berapa haribulanb anda akan berada d negara tersebut.

Bukan boleh main cucuk je. Tapi di Thailand setiap pengeluaran dikenakan caj 200 bath.

3. Dari HatYai nak ke Krabi / Ao Nang naik apa dan berapa harga?

Ada 2 pilihan. Naik van dengan bayaran 350 bath. Jika lebih dari ini anda sedang di tipu.

Atau naik bas 162/170/214 bath. Yang 214 bath ni ada tnadas dalam bas. Tapi ni bas lompat. Dia akan berhenti d mana dia suka dan driver akan kutip siapa dan apa sahaja dia mahu.

Perjalanan kami ke Krabi bas tu siap bawa bunga-bunga segar berkotak-kotak. Motor sebiji. TV besar sebiji. Haha. Bertabahlah duduk dalam tu. Masa perjalanan 4 1/2 – 5 jam.

4. Dari Krabi Terminal Bus nk ke AoNang mcmana?

Boleh naik pickup 60 bath seorang. Atau taxi 300 bath. Taxi akan mintak 500 bath. Pandai-pandai nego.

Kelebihan naik taxi cepat sampai dan terus depan hotel. Kalau naik pickup tu kat jalan besar je nanti.

Makanan halal yang murah banyak kat sana. Yang penting sedap. TomYam Kung lagi best dari Secret Recipe ada 8 ekor udang besar yang segar baru 100 bath.

Tapi dalam tu tak ada mee lah. Kena mintak nasi. Makanan mewah pun banyak. Tepuk poket tanya selera sebelum makan hehe.

Dia macam roti canai tapi nipis yang ditaruk filling atau topping pilihan kita. Nak buah ke kacang ke. Segala apa pun ada.

Sedap? Yes. Saya suka. Harga? 35 bath ke 50 bath tengok filling dan topping apa kita nak.

Ha. Famous kat sana. Macam sangkaya kat sini. Tapi murahlah. Dalam kon 20 bath. Dalam tempurung kelapa 50 bath. Sangkaya pun ambil idea dari Thai ni jugak nak buat aiskrim tu. Haha.

Terpulang anda suka apa. Sukakan laut pergilah island hopping. Ada banyak pakej. Nak santai pergi 4 Island. Nak yang padat 7 Island sampai malam. Boleh tengok sunset sekali.

Ada cliff jumping lagi jika berani. Suka snorkeling pergilah Hong Island atau Phi Phi Island/

Kalau suka cabaran extreme ambil ATV dan mount climbing. Kayaking juga. Nak santai-santai tengok pergi Emerald Pool dan HotSpring.

Sukakan binatang pergilah Elephant Tracking. Kita sendiri kena tau apa kita suka. Masa adalah limited jika ikut pakej ni.

Jadi tak boleh terhegeh-hegeh nak tukar baju bagai. Dah berendam tu bawalah tuala atau kain sendiri nak balut badan jika ke Hot Spring dan Pool tu. Kalau Island hooping tak ada masalah memang confirmed basah.

Tak perlu lesen. Janji pandai bawa motor ok dah tu. Kecil je motor dia. Sewa 200 bath untuk 24 jam. Passport dia akan pegang sebagai jaminan.

Jangan risau passport anda selamat dengan mereka. Jika nak tambah lagi 1/2 day bergantung dengan owner tempat sewa tu. Biasanya boleh je.

Masa ambil motor tu minyak dia akan bagi ngam-ngam sampai stesen minyak. Kalau lepas stesen tu memang bertolak lah motor.

Jangan risau kedai runcit tepi jalan banyak jual minyak dalam botol. 40 bath sebotol. Helmet tak wajib. Pakai atas keselamatan sendiri.

Travel agencies beratus kat sana. Sepanjang jalan kat AoNang tu setiap 10 langkah ada travel agency ni. Hujung-hujung company yang sama juga yang akan handle kita.

Harga kena nego. Jangan ikut harga dalam brochure. Shopping around dulu. Ada beberapa company Islam seperti Maryam Tour dan Ana Rashid. Tapi saya tak jumpa dorang kat mana.

Boleh book online. Bayar masa kat sana. Bayar dalam Thai Bath. Tapi kalau walk in untuk check in boleh nego lagi.

Contoh rakan sebelah bilik saya walked in. Nego harga bilik dari 600 bath dapat 500 jer. Saya yang booked online ni kena bayar 600. Rezeki masing-masing.

Kalau suka nak berulang ke pantai duduk di kawasan AoNang. Kalau suka bandar duduk lah di Krabi Town. 2 tempat tu ambil masa 1/2 jam kalau naik motor.

Hotel / bilik memang sangat banyak. Saya pilih Adam Bungalow sebab dia macam kawasan kampung. Tak payah panjat tangga atau lif nak balik bilik.

Bilik saya murah sebab tak ada aircond. Malam agak sejuk. Lagipun masa banyak dihabiskan diluar kan. Bilik nak tidur jer pun.

Wajib ambil sebab kerajaan Thai mewajibkan semua travelers dia ada insurance. Hatta nak Emerald Pool tu pun dorang kena belikan kita insurance. Dah masuk dalam harga package.

Kalau nak beli untuk diri sendiri atau orang lain jika boleh belilah kat depan kawasan masjid sebab kat sana ramai peniaga muslim. Bantulah mereka juga. Harga sama je kat sana.

Alhamdulillah keselamatan masih terjamin. Tak ada lah kes peras ugut atau penyeluk saku rasanya. Masih aman. tak macam di Bangkok.

Kena berhati-hati sentiasa. Kat Krabi masih lagi boleh berjalan-jalan dengan aman.

Ada dijual di 7E kalau nk senang. 7E dan Family Mart merata kat sana. Berpuluh kot hehe. Banyak betul. Nanti mereka akan tolong actifkan simcard tu.

Saya ambil yang 299 bath 1.5g data. Ada yang 199 rasanya. Dtac nama service provider tu. Khas untuk pelancong.

Ha. Ni memang banyak. Sana sini masat masat. Hehe. Harga dari 200 bath sejam. Makin banyak nak di masat makin mahal la harganya.

Bagi saya bukan penipu. Mereka ni lebih kepada opportunist. Mengambil kesempatan ke atas orang yang tak tahu apa-apa.

Persaingan banyak kan. Jadi mereka cuba dapatkan sedikit lebih dari orang yang berjaya mereka dekati. Bila kita turun dari kenderaan di mana-mana pun akan ramai menghurung kita.

Soalan mereka Malaysia? Malaysia? Dan mulalah mereka tawarkan perkhidmatan masing-masing. Keraskan hati. Teruskan berjalan dengan yakin.

Kat luar terminal banyak tuktuk menunggu. Tuktuk driver tak boleh cari pelanggan dalam kawasan terminal. Anda kena pergi kepada mereka.


Brazil Henti Lapor Angka Kematian Serta Sorok Angka Rasmi Jangkitan COVID-19

Kerajaan Brazil sekali lagi dilanda kontroversi apabila presidennya, Jair Bolsonaro telah mengarahkan angka kematian di negara tersebut akibat COVID-19 tidak lagi diumumkan kepada dunia.

Kerajaan Brazil juga turut akan berhenti membuat pengumuman rasmi jangkitan COVID-19 setiap hari dalam salah satu langkah untuk ‘menyorok’ statistik COVID-19 di negara tersebut. Berdasarkan rekod terkini, Brazil kini berada di tempat ke-2 negara paling banyak kes COVID-19.

Kementerian Kesihatan dilaporkan mengeluarkan data tersebut dari laman web yang mendokumenkan perkembangan kes itu berdasarkan negeri dan majlis perbandaran.

Countries with TOP10 #COVID19 confirmed cases since 20 Mar. As up till 7 June, USA (1,920,061) has the most cases, followed by Brazil (672,846) and Russia (467,073). (Source: Johns Hopkins Univ., last updated 7 June, 21:33pm) pic.twitter.com/tRDFNrFIDt

— Mena Ning WANG, PhD (@mena_wang) June 8, 2020

Perkembangan itu ternyata membimbangkan penduduk kerana keputusan tersebut tidak beretika serta merumitkan lagi proses untuk memerangi COVID-19 di Brazil. Kematian yang mencecah 1,000 kes setiap hari menjadi faktor mengapa Bolsonaro mahu sorok statistik sebenar COVID-19 di negara beliau.

Kes kematian akibat COVID-19 di Brazil adalah sebanyak 37,412; melepasi Itali (33,899) dan menghampiri United Kingdom (40,542). Sama seperti Donald Trump, Bolsonaro juga memandang rendah terhadap ancaman virus itu malah beliau turut menggantikan pakar perubatan di Kementerian Kesihatan dengan pegawai tentera.

Pada ketika ini, Brazil tidak mempunyai Menteri Kesihatan kerana telah dipecat oleh Bolsonaro yang mempunyai pandangan berbeza cara untuk memerangi kes COVID-19.

Sebab sebenar Menteri Kesihatan Brazil dipecat adalah kerana Bolsonaro tidak setuju perintah lockdown yang dikeluarkan oleh menteri tersebut. Baca lagi pada pautan di bawah.

Presiden Brazil Pecat Menteri Kesihatan Kerana Menjalankan Perintah ‘Lockdown’

Tidak Mahu Ekonomi Terjejas, Presiden Brazil Sertai Demonstrasi Halang Perintah ‘Lockdown’

Perjalanan Rentas Negeri Dibenarkan Mulai 10 Jun


Brek Angin Lori ‘Bermasalah’ Didakwa Jadi Punca Kereta Mewah Rolls-Royce Tersepit

Kenderaan mewah berprestij sentiasa menitikberatkan kualiti setiap model kereta yang dikeluarkan dengan menggunakan bahan-bahan yang bermutu tinggi. Jadi tidak terkejutlah apabila melihat segelintir hartawan Malaysia membelanjakan sejumlah wang bernilai jutaan ringgit untuk memiliki kenderaan tersebut.

Baru-baru ini tular rakaman video dan gambar-gambar menunjukkan sebuah model Rolls-Royce Ghost terhimpit di antara dua buah lori treler. Bagaimanapun, pemilik kereta mewah tersebut dilihat mengambil beg silang seperti tiada apa-apa yang berlaku.

kejadian tadi selepas terowong menora hala selatan.. alhamdulillah semua selamat.. yg tk thu cerita jgn buat palatau..

Difahamkan kejadian terbabit berlaku di kawasan Terowong Menora-Ipoh Utara (KM 264.0 arah Selatan) pada tengah hari semalam sehingga menyebabkan trafik sesak sejauh 7.5km dari arah Sungai Perak menuju ke Ipoh Utara.

Menerusi beberapa hantaran komen pada video TikTok yang sedang tular ketika ini, lori treler belakang berada di lorong kanan sekali kerana pemandu mahu memberhentikan kenderaan tersebut menggunakan pembahagi jalan ekoran terdapat masalah pada brek angin lori terbabit.

Bagaimanapun, lori treler tersebut ‘terpantul’ semula ke tengah jalan menyebabkan ia merempuh belakang sebuah kereta Rolls-Royce sehingga terhimpit dengan lori lain yang berada dihadapannya.

Pada masa sama, netizen turut memuji ketahanan model Rolls-Royce Ghost tersebut kerana struktur lasak yang langsung tidak menjejaskan ruangan kabin penumpang telah menyelamatkan nyawa pemandu dan penumpang kereta tersebut.

Ciri-ciri keselamatan yang baik antara faktor utama mengapa Rolls-Royce mampu menjual kenderaan mereka dengan harga bernilai mencecah antara lebih RM1 juta hingga RM3 juta dan menjadi kenderaan rasmi pilihan para VIP di seluruh dunia.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Satu keluarga terselamat apabila SUV Lamborghini Urus dinaiki mereka hilang kawalan semasa dalam perjalanan di LPT arah Kuantan Maran. Baca lebih lanjut melalui pautan di bawah.

Pemandu SUV Hilang Kawalan, Lamborghini Bernilai RM1.8 Juta Rentung Terbakar

Pemandu GT-R Tiada Insurans, ‘Lari’ Tinggalkan Kereta Selepas Kemalangan

Pemuda Ini Dakwa Lamborghini Terlibat Kemalangan Hanya Kereta Sewa?


Inilah Sebab Utama Kenapa “Furious 7” Tidak Membunuh Watak Brian O’Conner

Selepas kemalangan yang meragut nyawa Paul Walker di penghujung tahun 2013, penerbit dan krew produksi francais filem Fast & Furious menjadi tidak keruan. Ini kerana Paul memegang watak utama dalam kesemua filem Fast & Furious sebagai Brian O’Conner dan berita mengejutkan ini berlaku ketika filem Furious 7 masih dalam proses penggambaran.

Para peminat dan pengkritik dunia hiburan di Hollywood meramalkan pihak produksi filem ini akan mengubah jalan cerita Furious 7 dengan drastik sekaligus ‘membunuh’ watak Brian O’Conner sejajar dengan tragedi sebenar yang berlaku terhadap Paul Walker.

Pengarah Furious 7, James Wan akhirnya berjaya mempersiapkan filem ini dengan aksi hebat kereta dijatuhkan daripada sebuah pesawat, adegan melompat dari satu bangunan ke bangunan lain di Abu Dhabi dan banyak lagi. Lebih mengejutkan, James Wan tidak membunuh watak Brian O’Conner walaupun pada awalnya ianya kelihatan seperti Brian akan mati pada penghujung cerita.

Bagi mereka yang tidak mempunyai unsur seni dan pemahaman terhadap nilai metafora, tindakan pengarah yang tidak mematikan Brian secara nyata di Furious 7 adalah sangat mengarut tetapi bagi kami ianya adalah satu langkah yang paling tepat. Dalam filem ini Brian O’Connor seolah-olah memutuskan untuk ‘berehat panjang’ demi fokus kepada keluarga yang semakin berkembang.

Kenapa Furious 7 tidak membunuh Brian O’Conner? Ini jawapannya…

Paul Walker a.k.a Brian O’Conner merupakan tulang belakang bagi francais filem ini sejak pertama kali ianya ditayangkan sehinggalah siri yang ke-6 (kecuali Tokyo Drift), jadi barisan pelakon seperti Vin Diesel tidak lagi menganggap Paul seperti rakan sekerja tetapi sebaliknya sebagai saudara kandungnya sendiri.

Dalam satu majlis pelancaran filem, Vin Diesel menyampaikan ucapan penghormatan kepada Paul Walker dalam keadaan sebak. Menurutnya dia kelihangan seorang ‘abang’.

Selain itu, Furious 7 adalah platform bagi kesemua pihak penerbitan, rakan-rakan pelakon serta para peminat untuk meluahkan penghormatan terakhir kalinya kepada Paul di layar perak. Mesej diakhir cerita melalui monolog Dom Toretto (Vin Diesel) sangat menyentuh hati.

Demi menghormati mereka yang masih belum menonton filem ini, kami tidak sertakan video babak akhir yang dimaksudkan tetapi kami kongsikan lagu tribute khas buat Brian O’Conner yang berjudul “See You Again” ini.

Kami merasakan ahli keluarga Paul dan segelintir peminat pasti kecewa sekiranya Furious 7 membuat adegan kematian Brian dalam sebuah kemalangan yang juga merupakan punca kematian aktor berbakat Paul Walker pada 2013. Apa pula pendapat anda?

BACA: Vin Diesel jamin ‘Fast & Furious 8’ lebih gempak dan mengagumkan

LIKE dan FOLLOW Vocket di Facebook serta Instagram


Britain Kini Menggunakan Kamera Perangkap Halaju Dari Jarak Satu Kilometer

Kemajuan teknologi kereta kini menyebabkan pengguna jalan raya masing-masing berebut untuk menunjukkan kehebatan atau kelebihan kenderaan masing-masing di atas jalan raya. Pemandu ini berani berbuat demikin kerana tahu kualiti kamera perangkap halaju yang sedia ada kini tidak terlalu memuaskan.

Oleh itu pihak berkuasa di Britain kini mengambil langkah bijak dengan menggunakan kamera perangkap halaju yang boleh menangkap kesalahan pemandu dari jarak 1 kilometer. Kamera dengan kebolehan yang agak cool ini ialah Canon 100-400mm f/4.5-5.6L IS.

The speed camera that means traffic cops can spot drivers from almost a mile away – and it is on the M4 and M5 alreadyhttps://t.co/kyyO3N0710 pic.twitter.com/4iQ1c0FtGq

— Yahoo News UK (@YahooNewsUK) November 16, 2018

Menurut review, kamera ini merupakan siri keluaran Canon L Series yang mempunyai ciri image stabilizer yang amat baik. Bukan itu sahaja kamera ini berkemampuan untuk mengambil gambar objek yang bergerak laju disebabkan oleh ciri sharpness yang dinilai berada pada tahap cemerlang. Untuk ciri lengkap, anda boleh layari laman web The Digital Picure.


Anak Kelahiran Malaysia Ini Berjaya Memeterai Perjanjian Syarikat Bersama Donald Trump

Disebalik perjanjian Singapura bersama Amerika Syarikat melalui rundingan memindah alamat rasmi Broadcom Ltd, ternyata terdapat Warga Malaysia yang berjaya memperoleh manfaat yang besar. Beliau adalah Tan Hock Eng. Salah seorang individu yang bertanggungjawab dalam perjanjian melibatkan syarikat bernilai $100 bilion (~RM424 bilion).

Berdasarkan perjanjian yang dibuat, Amerika Syarikat bersetuju untuk membayar puluhan bilion bagi membolehkan Broadcom memindah alamat rasminya dari Singapura kepada Amerika Syarikat.

Melalui rundingan yang dibuat, Amerika Syarikat tidak lagi akan diteliti oleh Jawatankuasa Pelaburan Asing di Amerika Syarikat sekaligus meningkatkan pendapatan tahunan Amerika Syarikat kepada $20 bilion (~RM84.83 bilion) setahun.

Berikutan perjanjian pembelian Broadcom kepada Amerika Syarikat, Tan Hock Eng antara yang dijemput untuk hadir ke White House sekaligus menjadi mercu tanda dalam karier beliau. Malah, ibunya juga tidak menyangka anaknya berpeluang untuk maju dalam bisnes sehingga berjaya berada semeja bersama Presiden Amerika Syarikat, Donald Trump.

Bagi meningkatkan peluang pekerjaan serta meningkatkan nilai GDP negara, Tan Hock Eng telah memilih untuk membuka gudang pengedaran global yang bertempat di Batu Kawan Industrial Park.

Berdasarkan nilai pelaburan sebanyak RM4.1 bilion, Broadcom mensasarkan untuk meningkatkan lagi jaringan penawaran semikondoktur dalam jangka masa 10 tahun daripada sekarang.

Perpindahan yang berlangsung ini dijangkakan bakal bernilai sebanyak RM65 billion dan bakal diselesaikan menjelang 2018 menjadikan perjanjian ini sebagai penjualan semikonduktor terbesar Malaysia.

Tahniah kami ucapkan buat anak kelahiran Malaysia, Tan Hock Eng serta pasukannya dalam mengusahakan bisnes melibatkan semikonduktor sehingga berjaya di peringkat global. Malaysia kini ditangga ketujuh sebagai pengeksport terbesar dunia bagi komponen elektrik dan elektronik.


Bront Palarae Bakal Muncul Dalam Siri HBO Asia

Filem seram Folklore yang dibintangi oleh Bront Palarae bakal menemui penonton seluruh Asia di saluran HBO Asia hujung tahun ini. Bront sebelum ini juga pernah membintangi beberapa filem luar seperti siri original HBO Asia Halfworld dan Pengabdi Setan.

Repost By finasmalaysia: Japanese actor, Kazuki Kitamura (“Godzilla: Final Wars”, “Kill Bill: Volumes 1 & 2”) and Malaysian actor, Bront Palarae (HBO Asia’s “Halfworlds Seasons 1 & 2”, “Satan’s Slave”) will be starring in HBO Asia’s new horror anthology Original drama series, “Folklore,” the cable network announced. Principal photography has also begun for the six-part hour-long series in various locations in Asia. The series is scheduled to premiere later this year on HBO Asia’s on-air, online and on-demand platforms. Developed by HBO Asia and created by award-winning Singaporean film maker, Eric Khoo, all six episodes of “Folklore” will take place across multiple Asian countries including Indonesia, Japan, Korea, Malaysia, Singapore and Thailand and each episode will be based on each country’s deeply-rooted superstitions and myths. Helmed by different directors from various countries in Asia, each episode will seek to modernise or update Asian horror, exploring societal dysfunctions in a manner that is specific to the country but possessing themes that will resonate across the continent. The six directors involved in FOLKLORE are Joko Anwar (Indonesia), Takumi Saitoh (Japan), Lee Sang-Woo (Korea), Ho Yuhang (Malaysia), Eric Khoo (Singapore) and Pen-Ek Ratanaruang (Thailand). FOLKLORE will be filmed in the local language of the country that the episode is based in, with English and local language subtitles (where available) Credit: www.interaksyon.com (via #appskottage #WizPost @AppKottage)

A post shared by  Bront Palarae (@bront_palarae) on Mar 29, 2018 at 6:48pm PDT

Menurut Bront, filem yang berdurasi sejam itu akan ditayangkan sebanyak 6 episod yang memaparkan kisah seram dari 6 negara berbeza. Menurut beliau, episod untuk kisah seram dari Malaysia turut dibintangi oleh Datin Paduka Umie Aida, Nabila Huda, Redza Minhat dan beberapa lagi pelakon yang lain.

Lokasi penggambaran setiap episod Folklore telah diadakan di negara-negara asal kisah tersebut. Folklore diterbitkan dibawah idea pengarah filem yang berasal dari Singapura, Eric Khoo ini turut dibarisi oleh pengarah-pengarah hebat dari negara-negara terpilih seperti Ho Yuhang (Malaysia), Joko Anwar (Indonesia), Takumi Saito (Jepun), Lee Sang-Woo (Korea Selatan) dan Pen-Ek Ratanaruang (Thailand).

Turut membintangi siri ini ialah pelakon dari Jepun, Kazuki Kitamura yang pernah membintangi siri original HBO Asia, Halfworld dan Godzilla: Final World.


Bront Palarae Pelik Dihentam Netizen Kerana Mempromosikan ‘One Two Jaga’

Bront Palarae kini rancak mempromosikan filem terbaru beliau, ‘One Two Jaga’ yang sedang ditayangkan di pawagam menerusi laman sosial Twitter miliknya.

Namun pasti ada sahaja individu yang tidak berpuas hati dengan setiap apa yang kita lakukan walaupun perkara berkenaan sesuatu yang positif. Filem One Two Jaga juga tidak terlepas dengan hasad dengki ini.

Individu tersebut meluahkan rasa tidak puas hatinya di status miliknya tapi bertindak memadam status tersebut setelah mendapat kecaman daripada orang ramai.

berikut ialah tweet asal oleh encik @sinclairsyazwan pic.twitter.com/VW9jmemNig

— FILEMKITA.com (@FilemKita) September 9, 2018

Sebelum ini, filem tersebut dikhabarkan tidak mendapat sambutan oleh pengarahnya Namron dan ramai yang beranggapan kurangnya promosi di media menyebabkan ramai yang mungkin tidak tahu filem ini sudah pun berada di pawagam.

Disebabkan itu Bront dan Namron memilih untuk membuat promosi melalui media sosial untuk menambah awareness  untuk filem One Two Jaga ini. .Bagi mereka yang sudah menonton, One Two Jaga mendapat pujian kerana memaparkan ‘kisah sebenar’ realiti segelinitir anggota polis yang tidak bertanggungjawab.

ONE TWO JAGA adalah filem paling penting tahun 2018 yang berani memaparkan realiti kaum buruh migran di Malaysia yang ditindas dan sering jadi mangsa korupsi Polis Diraja Malaysia. Wajib tonton.#FanPoster #FanArt #OneTwoJaga pic.twitter.com/9RRwtVQWba

— Fahmi Reza (@kuasasiswa) September 9, 2018

Setinggi mana pun penerimaan yg kami terima diluar, bg kami nilainya x setinggi hati org kita yg tersentuh setelah menonton. Nukilan seorang abang kpd anggota polis.#Alhamdulillah#OneTwoJaga pic.twitter.com/P1JAPMUpSP

— Bront Two Jaga (@Bront_Palarae) September 10, 2018

Aku nak kasik riviu dan pendapat peribadi aku berkenaan filim One Two Jaga memandangkan ada yang bertanya berbaloi ke tidak nengok. Jawapan dia yes! Berbaloi kau nengok #OneTwoJaga ni dekat wayang. Ubah sikit tekak rempit tu. pic.twitter.com/1wEqGPlKLm

— Khuz Two Jaga (@_Khuzrin_) September 9, 2018

Setakat hari ini filem One Two Jaga telah mendapat kutipan sebanyak RM60,000 dan terdapat lima pawagam yang telah menghentikan tayangan. Bagi anda yang belum menonton filem ini, anda harus tonton untuk mengetahui sendiri kualiti filem ini dan menyokong industri perfileman negara.


Bros Gang TV Akhirnya Mengaku Video Curang RM20,000 Hanyalah Lakonan Semula

Minggu lalu tular sebuah video berkenaan seorang gadis yang sanggup curang terhadap teman lelakinya kerana RM20,000. Ia menjadi bualan ramai netizen sehinggakan ada yang beranggapan video berkenaan seperti dibuat-buat.

Bros Gang TV akhirnya mengeluarkan satu video baharu untuk menerangkan kisah sebenar di sebalik video ke-4 mereka yang dikatakan telah mencapai status fenomena.

Dalam video terbaru itu, mereka akhirnya mengaku video berkenaan adalah lakonan semula berdasarkan ‘kisah benar’ yang didengari oleh pihak mereka.

Dah kena kecam, putar pulak kata semua lakonan based on true story, woii kalau lakonan org x ttp muka tu, pernah tgk mcm mana dkt 999 ke mana2 rancangan yg diorng buat lakonan semula based on true story, mana ada ttp muka. Nak kencing pun agak2 la lahanat, sah YOUTUBERS SAMPAH

— ImJustNoxy (@noxytheonlyone) July 26, 2020

Salah satu petikan dalam video ini telah dikongsikan di ruangan Twitter dan ramai berpendapat sekiranya video ke-4 ini hanyalah rekaan lakonan semula, bermakna konten mereka sebelum ini diragui kesahihannya.

Bros Gang TV bermula dengan konten video bermodalkan isu  gold digging  (kaki kikis) dan walaupun mereka cuma mempunyai hanya 5 video, mereka telah mengumpul 337,000 pengikut di YouTube.

Mende lakonan semula based on true story tapi tutup muka. Cite neraca kisah benar takde pun tutup tutup muka elok je. https://t.co/BBqGfYN09a

Dalam kenyataan mereka, mereka buat video berkenaan hanya sekadar entertainment based on true story. Mereka turut mendakwa netizen telah membuat andaian yang salah terhadap video tersebut sehinggakan ada yang sanggup membuat kenyataan fake mewakili pihak si gadis.

Nampaknya ramai rakyat Malaysia yang telah ‘tertipu’ dengan video ini yang mereka claim benar-benar terjadi di awalnya. Harap selepas ini netizen akan lebih berhati-hati dalam mempercayai konten yang viral di media sosial.

Ini beberapa prank lain yang sebenarnya ‘makan diri’ dan tidak dianggap lucu oleh netizen. Baca lagi pada pautan di bawah.

‘Prank’ Kotak Sumbangan Sahur Berisi Sampah, YouTuber Indonesia Akhirnya Dicekup

Pernah Menyamar Jadi Anggota JPJ, Netizen Dedahkan Ini Bukan Kali Pertama ‘YouTuber’ RM10,000 ‘Buat Hal’

Penghantar Makanan Ini Kerugian Hampir RM200 Selepas Di ‘Prank’ Customer Untuk Hantar Udang Keju


Motorsikal Saya Tersadai Tepi Jalan Semalam, Dan Ini Apa ‘Brotherhood’ Buat

Sebelum ini saya hanya dengar dari mulut ke mulut sahaja tentang penunggang motosikal yang akan tolong sesiapa sahaja andai motosikal anda bermasalah di tepi jalan. Betul lah orang kata. Kalau tak kena dekat batang hidung sendiri, kita tak akan percaya kan?

Okay baik. Hari ini nak cerita sedikit insiden yang menimpa saya semalam. Bulan Februari depan cukup setahun saya menjadi pemilik Scomadi hitam yang menjadi mod transportasi saya andai perlu ke mana-mana. Dahulu saya naik kereta dan sebab dah malas nak tempuh traffic jam MRR2 setiap hari, saya pun buat keputusan untuk beli motosikal untuk memudahkan pergerakan. Lagi-lagi dah kerja dengan Vocket ni, ada hari yang perlu saya redah ke beberapa tempat berbeza. Jadi mudah nak menyusuri jalan kota dengan motosikal.

Semalam ada urusan di Kuala Lumpur.Nak dijadikan cerita, masa tengah laju di MRR2, terasa motosikal tiba-tiba hilang power. Masa tu dah cuak sedikit sebab sepanjang setahun guna Scomadi ni, tak ada masalah pun. Jadi saya pun tolaklah motosikal ke tepi. Cuba juga start guna kickstarter, tetap tak hidup. Risau juga kalau bateri atau belting dalam enjin Scomadi ni putus ke apa. Jadi saya cool down dan masuk group Facebook Scomadi Malaysia untuk check kalau ada teman-teman Scomadi yang boleh bantu apa masalah.

Masa tengah belek telefon, ada seorang abang India berhenti dan tanya apa masalah. “Abang, motor ada masalah ka?” tanya brother India tadi. Saya pun cakap yang sekarang ini saya tengah cari tunggu kawan dan nak check apa masalah motor ni. “Owh. Ok abang. Kalau abang mau saya tolak ini motor pergi bengkel pun boleh bang. Itu ada bengkel dekat roundabout sana,” balas brother India tu.

Seorang individu yang saling tak kenal satu sama lain tiba-tiba offer untuk tolak motor saya ke bengkel. Alamak, rasa terharu jugalah masa tu. Saya balas kembali dengan ucap terima kasih atas kesudian untuk bantu sebab saya dah jumpa towing untuk bawa motor saya ke bengkel Scomadi di Sri Rampai.

“Ok abang. Harap semua ok. Gerak dulu apa-apa roger,” balas brother India tu sebelum sambung perjalanan beliau. Yang gerak dulu tu saya tambah nak sedapkan cerita. Berbalik dekat motosikal saya ni, saya rasa dah jumpa masalah dia. Rupanya panel kepala spark plug tercabut. Masalahnya simple saja dan boleh repair sendiri tetapi masalahnya, saya tak ada allen Key untuk buka panel badan Scomadi ni. Aduh, terpaksalah tunggu van towing sampai untuk bawa juga motosikal ni ke Sri Rampai.

Dalam 30 minit kemudian, van towing pun sampai. Van towing ini dari arah lain jadi dia tunggu di stesyen minyak Petron dan saya perlu tolak motosikal dalam 200 meter untuk sampai ke Petron sebab saya berteduh di bawah jambatan ketika itu.

Dalam saya tengah tolak motosikal saya, ada satu brother lagi berhenti di sebelah saya tanya abang nak tolak motosikal ni ke mana? Saya balas nak tolak sampai ke Petron depan tu. “Boleh bang. Abang naik motor. Saya tolong tolak sampai depan,” balas brother tadi. Fuh, lagi terharu sebab saya tak minta bantuan pun tetapi brother tu sendiri offer untuk tolong tolak motor saya.

Jadi brother ni bantulah tolak Scomadi saya ni. Scomadi ini agak berat juga jika diikutkan tetapi dia tak merungut pun. Dalam 200 meter nak sampai Petron tu, sempatlah bersembang yang brother ni namanya Hafiz. Kebetulan nak pergi ke kerja,tak rushing dan mahu isi minyak motor. Jadi tak ada masalah nak bantu saya.

Sampai sahaja di Petron, van towing pun bantu naikkan. Jadi sempat saya salam Hafiz tanda terima kasih. Lepas tu saya masuk ke Petron untuk beli air Nescafe tarik tin sebab ada member kata sedap. Terkilan juga sebab telepas nak balas jasa Hafiz. Nak belanja air satu tapi dia sudah gerak sambung perjalanan. Semoga Allah balas jasa kamu Hafiz. ini gambar air saya minum tu. Tangkap gambar guna Huawei P9. Awesome sungguh camera Huawei P9 ni. Btw, air ni bagi saya manis sedikit berbanding yang biasa. Nak rasa feel tarik tu kena goncang dahulu sebelum minum. Eh, ter #vocketmakan pula.

BACA : Gambar Awesome Figura Aksi Ini Dirakam Hanya Menggunakan Huawei P9

Van towing kemudiannya hantar dengan jayanya motosikal saya ke bengkel Scomadi di Sri Rampai. Kalau ada yang tanya Scomadi ni ok ke tidak, bagi saya ok sahaja. Cuma ‘manja’. Kalau anda dalam perancangan untuk beli Scomadi ni, bertabahlah sebab top speed dia hanya pada paras 95KM/J. Jenuh jugalah saya ulang alik dari Bangi-Kuala Lumpur. Bab vibrate belum cerita lagi. Nasib baiklah awak ni handsome, Scomadi.

Jadi kesimpulan yang boleh dibuat dalam kisah ini adalah dari segi bantuan yang saya terima ketika motosikal saya tersadai di tepi jalan. Bantuan itu datang tak kira bangsa dan status dan benarlah cerita yang saya dengan sebelum ini. Jujur saya tak expect akan ada orang tolong saya tetapi nyata saya salah.

Jadi selepas ini, Insya Allah jika saya nampak sesiapa yang sedang tolak motor di tepi jalan, saya akan buat favor yang sama seperti apa yang Hafiz buat pada saya. Saya percaya kalau kita buat benda baik, Tuhan akan balas balik perkara baik itu nanti.

Kalau anda pandang budak motor serong sebelum ini, anda kena betulkan pandangan anda kembali. Sebab saya hadapi sendiri perkara ini. Bagi rider di luar sana,  keep the positive movement going guys!


BTS Keluarkan Kasut Hasil Kolaborasi Dengan Puma Khas Untuk Peminat

Puma membuat keputusan yang tepat untuk memilih kumpulan K-Pop yang berjaya membuat fenomena di seluruh dunia iaitu BTS. Terbaharu, kumpulan ini berkolaborasi dengan jenama terkemuka berkenaan untuk mengeluarkan rekaan kasut mereka sendiri.

A post shared by  PUMA (@puma) on Aug 31, 2018 at 2:23am PDT

Khabar ini pastinya akan membuat #BTSArmy teruja untuk memiliki sepasang kasut tersebut tidak kira berapa pun harga untuk sepasang kasut berkenaan. Lebih mengujakan lagi, kasut ini sudah boleh didapati di stor rasmi Puma atau stor-stor terpilih di seluruh dunia.

Kasut ini direka khas dengan perincian warna emas pada logo kasut tersebut. Peminat tegar kumpulan ini pasti mengetahui maksud tarikh 20130613 yang tersemat pada kasut tersebut yang menandakan kemunculan pertama kumpulan tersebut di khalayak ramai.

Pengenalan kasut ini pastinya akan membuatkan peminat berpusu-pusu untuk memiliki sepasang kasut ini untuk digunakan ketika menghadiri konsert jelajah kumpulan tersebut pada masa akan datang.


172 Juruterbang, 111 Kru Kabin Dan 50 Jurutera AirAsia Ditamatkan Perkhidmatan

Sebuah berita yang mendukacitakan buat industri penerbangan tanah air apabila AirAsia Berhad selaku syarikat penerbangan tambang murah bakal menamatkan perkhidmatan 172 juruterbang, 50 jurutera serta 111 kru kabin daripada 1,900 kru dalam usaha mengurangkan kos operasi.

Pengumuman penamatan perkhidmatan barisan pekerja AirAsia ini telah diumumkan oleh Ketua Pegawai Eksekutif AirAsia Berhad, Riad Asmat menerusi sebuah sesi taklimat bersama kakitangan syarikat.

Menurut Astro Awani, difahamkan kesemua mereka yang terlibat bakal dimaklumkan menerusi e-mel dalam tempoh 24 jam. Pihak AirAsia Berhad dilaporkan turut menjanjikan pampasan kepada para pekerja yang ditamatkan perkhidmatan.

Difahamkan situasi syarikat AirAsia yang semakin meruncing berdasarkan pretasi semasa berikutan kehadiran wabak COVID-19 antara yang mendesak syarikat ini untuk mengurangkan kos operasi setakat ini. Selain itu, syarikat ini juga tidak mampu memberi jaminan tempoh syarikat berkenaan bakal kembali normal berdasarkan keadaan semasa.

Selain itu, syarikat AirAsia X juga dilaporkan turut mengumumkan pengurangan tenaga kerja melibatkan warga Malaysia serta warga luar. Dilaporkan AirAsia X yang sebelum ini beroperasi melalui 32 pesawat kini dikecilkan operasi kepada 15 hingga 16 pesawat antarabangsa.

Diharap keadaan dapat cepat kembali normal semula dalam usaha untuk memulihkan ekonomi AirAsia serta syarikat-syarikat lain yang terlibat dan semoga dipermudahkan urusan buat para pekerja yang diberhentikan perkhidmatan.

Selain AirAsia, Malindo Air antara yang terkesan dengan kehadiran wabak COVID-19. Turut dikongsikan, syarikat penerbangan kedua tertua dunia difailkan bankrap berikutan masalah ekonomi yang melanda.

Malindo Air Sedia Potong 50% Gaji Staf Berikutan Coronavirus

Syarikat Penerbangan Kedua Tertua Dunia Difailkan Bankrap Berikutan COVID-19


BTS Lakar Sejarah Sebagai Artis Korea Pertama Berucap Di PBB

Kumpulan K-Pop, BTS bukan sahaja mencetuskan fenomena di seluruh dunia melalui lagu bahkan semalam mereka sekali lagi mencipta sejarah apabila dipilih sebagai wakil golongan muda untuk berucap di perhimpunan tahunan Pertubuhan Bangsa-Bangsa Bersatu (PBB) kali ke-73.

Kim Nam Joon atau lebih dikenali sebagai RM selaku ketua kumpulan dipilih untuk berucap dan ditemani oleh semua ahli kumpulan BTS. Sebelumnya, BTS telah berkolaborasi dengan UNICEF untuk menjalankan kempen “Love Myself” untuk melindungi kanak-kanak dan golongan muda yang menjadi mangsa keganasan di seluruh dunia.

Antara petikan yang menarik perhatian dalam ucapan RM ialah aeruan kepada generasi muda untuk menghargai dan memahami diri sendiri untuk meju satu tahap lagi ke depan serta berani menyuarakan pendapat.


Buah Anggur Ini Terjual Pada Harga RM44,360 Dalam Satu Acara Lelongan

Sanggup tak anda berbelanja pada harga yang tinggi untuk buah-buahan? Bagi orang Jepun, buah-buahan adalah suatu luxury dan mereka sanggup membayar harga yang mahal untuk buah yang sedap. Segugus buah anggur ini terjual pada harga USD11,000 (lebih kurang RM44,360 ringgit) dalam satu acara lelongan!

Anggur berkenaan adalah yang pertama dari jenis Ruby Romans, jenis anggur yang ditanam di wilayah Ishikawa. Pemilik pasaraya dari barat Jepun, Takamaru Konishi adalah individu yang bakal membawa pulang 30 biji buah anggur tersebut.

“Kami akan pamerkan buah ini dahulu di pasaraya kami dan kemudiannya berkongsi buah ini dengan pelanggan kami. Saya sangat berbangga kerana dapat membeli buah Ruby Roman ini,” kata Konishi.

Membeli buah-buahan pada harga yang premium adalah sesuatu yang biasa di Jepun kerana mereka selalunya akan memberi buah-buahan berkenaan kepada individu yang berstatus lebih tinggi contohnya kepada boss atau client mereka.

Kalau anda ke Jepun, harga buah-buahan memang menggila. Sebelum ini sebiji buah tembikai pernah terjual pada harga USD12,000. Hargailah buah-buahan yang ada di Malaysia ini. Sedap juga kalau dapat minum jus tembikai sekarang ini.


‘Buah Jatuh Tidak Jauh Dari Pohonnya’- TMJ Kongsi Pesanan Berguna Dalam Mendidik Anak

Jika sebelum ini beliau terkenal dalam memberikan nasihat berkaitan sukan dan pengurusan, Tengku Mahkota Johor DYAM Mejar Jeneral Tunku Ismail Ibni Sultan Ibrahim atau lebih dikenali dengan TMJ hari ini berkongsi sesuatu yang berbeza dengan pengikutnya di media sosial.

Dalam satu hantaran yang dibuat di Twitter dan Facebook itu, TMJ berkongsikan satu kisah teladan yang dilalui dirinya ketika perlawanan bola sepak baru-baru ini di Stadium Sultan Ibrahim untuk renungan para ibu bapa di luar sana dalam menjadi contoh kepada anak-anak.

“Ketika perlawanan JDT baru-baru ini, seorang individu telah merakam sekeping gambar pada minit ke-42, di mana pada ketika itu kanak-kanak lain termasuk anak perempuan saya sedang bermain.

“Tetapi anak lelaki saya iaitu Tunku Iskandar, 3 tahun dilihat sedang berdoa. Beliau menonton bola sepak dan berdoa sendiri.

Jelas TMJ, setiap tindakan dan gerakan yang dilakukan oleh ibu bapa di hadapan anak-anak adalah sangat mustahak kerana mereka akan sentiasa mencontohi apa yang dilakukan ibu-bapa.

Walaupun amalan berdoa ketika menonton bola sepak atau sebelum melakukan sesuatu sememangnya sudah menjadi kebiasaaan buat dirinya namun kejadian anak lelakinya mencontohi apa yang dilakukannya jelasnya amat menyentuh hati dan membuatkan beliau terharu.

“Jadi, inilah yang ingin saya kongsikan kepada para ibu-bapa.

“Mustahak kita mendidik anak-anak kita mengikut apa yang kita lakukan untuk dijadikan contoh agar mereka menjadi insan yang lebih baik daripada kita,” kongsi beliau di media sosial pada hari ini.

Sentiasa aktif di media sosial, TMJ sebelum ini juga pernah berkongsikan tips menurunkan berat badan seperti pernah kami kongsikan di pautan di bawah.

TMJ Kongsi Cara Sebenar Turunkan Berat Badan Sehingga 22 KG

Nilai Dan Populariti G-Shock GA-2100 Ini Meningkat Selepas Disarung Oleh TMJ

TMJ Pemilik Sebenar Istana Dalam ‘Crazy Rich Asians’ Yang Bernilai RM14 Bilion


‘Buang Lemak Ke Rasa Malu?’ – Norreen Iman Berpakaian Seksi Undang Kecaman Netizen

Baru-baru ini, pelakon dan pempengaruh media sosial, Norreen Iman telah menyambut ulang tahun perkahwinannya yang ke-9 bersama suaminya, Razzi Razak.

Oleh itu, Norreen telah berkongsi beberapa keping gambar ketika meraikan hari bahagia tersebut bersama suaminya dan dapat dilihat dia menggayakan crop top berwarna hijau menampakkan bahagian perutnya.

A post shared by NORREEN IMAN (@norreen143)

Menerusi kapsyen yang ditulis, Norreen berkata dia bersyukur apabila dikurniakan suami yang memahami dan sentiasa mengambil peduli terhadapnya.

Walau bagaimanapun, penampilan Norreen yang dilihat tampil seksi selepas kurus menjadi bualan ramai dan rata-rata netizen meluahkan rasa kurang senang selepas melihat gambar yang dikongsikan oleh Norreen.

Bukan itu sahaja, para netizen turut memberikan teguran kepadanya meskipun sudah kurus tidak perlu berpakaian sebegitu untuk menunjukkan diri kurus.